sagorsarker/bangla-wikipedia huggingface dataset:
এন্নোর বন্দর

এন্নোর বন্দর হল তামিলনাড়ু রাজ্যের দ্বিতীয় বৃহত্তম বন্দর। বর্তমানে এই বন্দরটি দপ্তরিক ভাবে নাম রাখা হয়েছে কামারাজার পোর্ট লিমিটেড। বন্দর টি চেন্নাই বন্দর থেকে উত্তর দিকে করমন্ডোল উপকূলে অবস্থিত। এই বন্দরটি ভারতের প্রথম বেসরকারি প্রধান বন্দর। বন্দরটি ২০০১ সালে প্রথম চালু হয়। ২০১১-২০১২ সালে বন্দরটির পণ্য পরিবহন ক্ষমতা ছিল ৩০ মিলিয়ন টন। এই বন্দরে ৩২ শতাংশ অংশিদারিত্ব রয়েছে চেন্নাই বন্দর-এর। বাকি ৬৮ শতাংশ অংশিদারিত্ব কামরাজার পোর্ট লিমিটেডের। ২০১৪-২০১৫ সালে এই বন্দরটি ৩০.২৫ মিলিয়ন টন পণ্য পরিবহন করেছে এবং ২০১২-২০১৩ সালে বন্দরে ৪৭৫ টি জাহাজ নোঙর করেছ এবং পণ্য খালাস ও পরিবহন করেছে। এটি বর্তমানে দেশের (২০১৪-২০১৫ সালের হিসাবে) ১০ তম বৃহত্তম বন্দর।
বন্দরের প্রোতাশ্রয়টি গভীর। বন্দরটিতে মোট ৮৬ জন কর্মচারী নিযুক্ত রয়েছে।
এন্নোর বন্দরটি গড়া হয় চেন্নাই বন্দরের উপর চাপ কমাতে। এটি চেন্নাই বন্দরের উপকন্ঠিয় বন্দর হিসাবে নির্মাণ করা হয়েছে। তামিলনাড়ু বিদ্যুৎ পর্ষদ তামিল নাড়ুর বিদ্যুৎ কেন্দ্রে কয়লা যোগানের লক্ষ্যে এন্নোর বন্দর গঠনের কথা বলে। এই বন্দরটি চেন্নাইবন্দরের কয়লা পরিবহনকে কমিয়ে আনে। এছাড়া লক্ষ্য ছিল এই বন্দরের দ্বারা এলএনজি আমদানির। এই সমস্ত লক্ষ্যে ২০০১ সালে এন্নোর বন্দরের কার্যকম শুরু হয়। ২০১৪ সালে এন্নোর বন্দরের নাম পরিবর্তন করে কামরাজার বন্দর রাখা হয়েছে।
বন্দরটির প্রধান পণ্য হল কয়লা। এই কয়লা তাপবিদ্যুৎ কেন্দ্রের জন্য আমদানি করা হয়। এছাড়া এই বন্দর দ্বারা এলএনজি আমদানি করা হয়। বন্দরটি দ্বারা গাড়ি রপ্তানি করা হয়। বন্দরটির অন্যান্য পণ্য দ্রব্য হল লৌহ আকরি, রাসায়নিক দ্রব্য, খনিজ তেল প্রভৃতি।
চীনে সমকামীদের অধিকার

সমকামিনী, সমকামী, উভকামী, হিজড়া (লেসবিয়ান, গে, বাইসেক্সুয়াল, ট্র্যান্সজেন্ডার/এলজিবিটি) অধিকার চীনে বৈধ ১৯৯৭ সাল থেকে যদিও এ ব্যাপারে সরকার অতটা উদারপন্থী নয়, কিন্তু সমাজের অধিকাংশ মানুষ সমকামিতাকে ঘৃণার চোখে দেখেনা।
সমকামবিরোধী পুরনো আইনগুলোর মধ্যে সং রাজবংশে সম্রাট 'ঝাউ জি' এর 'ঝেং হি যুগ' (১১১১-১১১৮ সাল) এর কথা জানা যায় যখন পুরুষ পতিতাবৃত্তিকে (সমকামী) একটি শাস্তিমূলক অপরাধ হিসেবে গণ্য করা হয়।
পুরুষসমকাম বিরোধী প্রথম পুর্নাঙ্গ আইন মিং রাজবংশের সম্রাট 'ঝু হউকোং' এর 'জিয়াজিং যুগ' (১৫২২-১৫৬৭ সাল) এ করা হয়।
১৬৬৫ সালে কিং আদালত 'জি জিয়ান' (পায়ুকাম) শব্দের ব্যবহার শুরু করে সমকামী পুরুষদের জন্য। ১৭৪০ সালে সমকামবিরোধী একটি ডীক্রি জারা করা হয়, বলা হয় দুইজনের সম্মতিকৃত সমকামও করা যাবেনা। যদিও এই আইনের কার্যকারিতার খবর পাওয়া যায়নি।
১৯১২ সালে 'জি জিয়ান' (পায়ুকাম) শব্দটির অশ্লীল ব্যবহার উঠিয়ে দেওয়া হয়।
১৯৪৯ সালে যখন পিপলস রিপাবলিক অব চায়না আত্মপ্রকাশ করে তখন 'কমিউনিস্ট পার্টি' সমকামিতাকে নৈতিকতার অবক্ষয় হিসেবে ঘোষণা দেয়। ১৯৬৬ থেকে ১৯৭৬ সাল পর্যন্ত চলা 'কালচারাল রিভোলুশন' এর সময় সমকামীদেরকে মানসিক চিকিৎসার নামে রুঢ় সাজা দেওয়া হত। ১৯৭৯ সালে সকল প্রকার মাস্তানি/সন্ত্রাসকে বড় ধরনের অপরাধ হিসেবে গণ্য করা হয় এবং সমকামিতাকেও এর কাতারে ফেলা হয়। ১৯৯৭ সালে এই আইনটি বাতিল করা হয় যেটাতে অনেকে মনে করেন যে হয়তবা এর মাধ্যমে সমকামিতাকে বৈধ করা হয়েছে। ২০০১ সালে 'চাইনীজ সোসাইটি অব সাইকিয়াট্রি' সমকামিতাকে মানসিক রোগ হিসেবে আখ্যা দেওয়া বন্ধ করে।
গণচীনের বিয়ে আইন হচ্ছে ১৯৮০ সালের ১০ সেপ্টেম্বরে ৫ম 'ন্যাশনাল পিপলস কংগ্রেস' (চীনের জাতীয় আইনসভা) এর তৃতীয় সেশনে করা যেখানে বলা হয় যে বিয়ে হচ্ছে একজন নারী ও একজন পুরুষের মধ্যে সংগঠিত কর্ম। চীনের বিবাহ বিষয়ক সব আইনেই বিয়েকে দু'জন বিপরীত লিঙ্গের মানুষের মধ্যে সম্পর্ক স্থাপনের কথা বলা হয়েছে। সমলিঙ্গের মানুষের মধ্যে যৌনতা নিয়ে অনেক রচনা প্রকাশিত হলেও মাও সে তুং এর শাসনামলে সমকামিতা নিষিদ্ধ ছিল এবং সমকামীদেরকে মানসিক চিকিৎসা করানো হত। ১৯৮০ এর দশকে সমকামিতা চীনের সমাজে একটি গুরুত্বপূর্ণ বিষয় হিসেবে দেখা দেয় এবং তখন থেকে সমকামীরা ধীরে ধীরে আত্মপ্রকাশ করতে থাকে। সমকামী ব্যক্তিরা বুঝে ফেলেন যে চীনের সমাজটা ঐতিহ্যগতভাবে বিষমকামী এবং এ দেশের সমাজের মানুষকে সমকামীবান্ধব বানানো অনেক কঠিন।
বিশেষজ্ঞ মতামত

বিশেষজ্ঞ মতামত (Expart Opinion) ভারতীয় সাক্ষ্য আইনে (The Indian Evidence Act - 1872) ৪৫ নং ধারায়, তৃতীয় ব্যক্তির মতামত হিসেবে প্রাসঙ্গিক। যখন আদালতে, বিদেশী আইন, বিজ্ঞান, কলা (Art)র কোনো বিষয়ের ওপর অথবা হাতের লেখা, আঙুলের ছাপের একক অনন্য পরিচিতি সম্পর্কে অভিমত গঠন করার দরকার পড়ে তখন সেই বিষয় অর্থাৎ উক্ত বিদেশী আইন, বিজ্ঞান, কলা, হাতের লেখা, আঙুলের ছাপ সংক্রান্ত প্রশ্নে বিশেষ ভাবে দক্ষ ব্যক্তিদের মতামত প্রাসঙ্গিক হিসেবে বিবেচিত হবে।
বিশেষজ্ঞ (Expart) একজন সাক্ষী (Witness) হিসেবে আদালতে তার মতামত দেন। তিনি শুধুমাত্র সেই বিষয়েই আদালতকে অবহিত করবেন যা তার পর্যবেক্ষণ ও বিশেষ দক্ষতা কাজে লাগিয়ে জেনেছেন। সিদ্ধান্ত বা অভিমত নয়। সিদ্ধান্তে আসার দায়িত্ব আদালতের। অর্থাৎ বিশেষজ্ঞ মতামত আদালতগ্রাহ্য হওয়ার জন্যে ১) বিষয়টি এমনি হতে হবে যেখানে বিশেষজ্ঞর সাক্ষ্য বা মতামত অবশ্য প্রয়োজন ২) আলোচ্য সাক্ষী প্রকৃতপক্ষে একজন বিশেষজ্ঞ।
শাহ্ মখদুম কলেজ

শাহ মখদুম কলেজ রাজশাহী মহানগরীর একটি ঐতিহ্যবাহী কলেজ। এটি ১৯৬৯ সালে প্রতিষ্ঠিত হয় । এই কলেজের বর্তমান অধ্যক্ষ জনাব রেজাউল ইসলাম। রাজশাহীর কলেজগুলোর মধ্যে এটি অন্যতম সেরা কলেজ। এ কলেজের শিক্ষকের মান দেশের সেরা শিক্ষকদের মধ্যে অন্যতম। নিয়মিত ক্লাস-পরীক্ষায় শিক্ষাকদের আন্তরিক সহযোগিতা শিক্ষার্থীদের ভালো ফলাফলে অন্যতম কারণ। ২০১৬ সালের উচ্চমাধ্যমিক পরীক্ষায় বেসরকারি কলেজের মধ্যে শাহ্ মখদুম কলেজ থেকে সর্বোচ্চ সংখ্যক শিক্ষার্থী এ+ পেয়ে পাস করেছে। এই কলেজে শিক্ষকেরা নিয়মিত ক্লাস নিয়ে থাকেন। এ কলেজে উচ্চমাধ্যমিক পর্যায় প্রায় ১০০০ শিক্ষার্থী অধ্যয়ন করে। তাছাড়া এখানে জাতীয় বিশ্ববিদ্যালয়ের অধীনে ডিগ্রি ও অনার্স কোর্স চালু আছে।
শাহ্ মখদুম কলেজে ২০১১ সালে বাংলা বিষয়ে অনার্স কোর্সে পাঠদান শুরু করে। এখন অবধি ৬টি ব্যাচ এ বিভাগে অধ্যয়ন করছে। ইতোমধ্যে ২০১১-১২ শিক্ষাবর্ষের শিক্ষার্থীরা চতুর্থ বর্ষের ফাইনাল পরীক্ষা দিয়ে ফলাফলে অপেক্ষায় আছে। বাংলা বিভাগের প্রধান হিসেবে দায়িত্ব পালন করছেন ড. হাসান ফরিদ। অনার্স কোর্সে উন্নত পাঠদানের ক্ষেত্রে রাজশাহী বিশ্ববিদ্যালয়ের শিক্ষকগণ এ বিভাগে খণ্ডকালীন ক্লাস নিয়ে থাকেন। অচিরেই বাংলা বিষয়ে এমএ শ্রেণী চালু করার চেষ্টা চলছে।
নিখিলরঞ্জন গুহ রায়

নিখিলরঞ্জন গুহ রায় (১৮৮৮—২ এপ্রিল ১৯৭৪) একজন ব্রিটিশ বিরোধী বাঙালি বিপ্লবী ও সমাজসেবক।
নিখিলরঞ্জনের জন্ম হয় বর্তমান বাংলাদেশের ফরিদপুরে। বিপ্লবী দলে যোগদান করে, নদীয়া জেলার শিবপুর রাজনৈতিক ডাকাতিতে অংশ নেন। একাজে তার সাথীরা ছিলেন নরেন্দ্রমোহন ঘোষ চৌধুরী, সত্যরঞ্জন বসু, সতীন সেন প্রমুখ। গ্রেপ্তার হয়ে আন্দামান সেলুলার জেলে বন্দী থাকেন। ১৯০৯-২১ এবং ১৯৩২-৩৮ সাল অবধি দুই বারে। সর্বমোট ২০ বছর কারাবন্দী ছিলেন বিভিন্ন জেলে। আন্দামানে তার বন্দীজীবন এর সাথীরা ছিলেন বারীন্দ্রকুমার ঘোষ, উল্লাসকর দত্ত, পুলিনবিহারী দাস, উপেন বন্দ্যোপাধ্যায় প্রমুখ।
জেল থেকে মুক্তি পাওয়ার পর এই বিপ্লবী সমাজসেবা ও জনকল্যাণকর কাজে আত্মনিয়োগ করেন কলকাতার বাগমারি এলাকায়। অকৃতদার ছিলেন। তার স্মৃতিতে কলকাতায় "বিপ্লবী নিখিলরঞ্জন গুহরায় মেমোরিয়াল সোসাল ওয়েলফেয়ার ইনস্টিটিউশন বর্তমান"। বেঙ্গল প্রভিন্সিয়াল কংগ্রেস কমিটির অন্যতম সদস্য ছিলেন নিখিলরঞ্জন গুহরায়।
১৯৭৪ খ্রিষ্টাব্দের ২ এপ্রিল মারা যান বিপ্লবী নিখিলরঞ্জন।
স্থানীয় সরকার

স্থানীয় সরকার হলো জনপ্রশাসনের বা সরকারের এমন একটি রূপ, যা সংখ্যা গরিষ্ঠতার ভিত্তিতে একটি প্রদত্ত রাষ্ট্রের মধ্যে প্রশাসনের সর্বনিম্ন পর্যায়ে অবস্থান করে। এর মেয়াদকাল রাষ্ট্রীয় পর্যায়ের অফিসের বিপরীতে হয়, যা হতে পারে কেন্দ্রীয় সরকার, জাতীয় সরকার বা ফেডারেল সরকার এবং এছাড়াও আধজাতীয় সরকার যা পরিচালনা প্রতিষ্ঠান ও রাষ্ট্র একে অপরের সাথে চুক্তির মাধ্যমে নির্ধারণ করে। স্থানীয় সরকার সাধারণভাবে আইনের দ্বারা প্রাপ্ত ক্ষমতায় বা সরকারের উচ্চ পর্যায়ের নির্দেশ অনুযায়ী কাজ করে। যুক্তরাষ্ট্রীয় বা ফেডারেল রাষ্ট্রসমুহে স্থানীয় সরকার সাধারণভাবে তৃতীয় (কখনও কখনও চতুর্থ) স্তরে গঠিত হয়। যেখানে এককেন্দ্রীক রাষ্ট্রগুলোতে স্থানীয় সরকার সাধারনত দ্বিতীয় বা তৃতীয় স্তরে গঠিত হয়। তবে প্রায়ই উচ্চ পর্যায়ের প্রশাসনিক বিভাগের চেয়ে এরা বেশি ক্ষমতা ভোগ করে।
জন প্রশাসন ও সুশাসন প্রশ্নে একটি মূল প্রশ্ন হল পৌর স্বায়ত্তশাসন। স্থানীয় সরকার প্রতিষ্ঠান দেশসমূহের মধ্যে ব্যাপকভাবে পরিবর্তিত এবং এমনকি যেখানে অনুরূপ ব্যবস্থা বিদ্যমান সেখানেও। তবে পরিভাষার মধ্যে প্রায়ই তারতম্য ঘটে। কিছু সাধারণ স্থানীয় সরকার ব্যবস্থার নাম হল রাজ্য, প্রদেশ, অঞ্চল, বিভাগ, কাউন্টি, জেলা, শহর, সিটি কর্পোরেশন, পৌরসভা, ইউনিয়ন,উপজেলা,থানা,পঞ্চায়েত প্রথা,মৌজা,পরগনা,মহকুমা প্রভৃতি।
বাংলাদেশে তিন স্তরের স্থানীয় সরকার বিদ্যমান। বাংলাদেশ আটটি বিভাগে বিভক্ত। প্রতিটি বিভাগ আবার জেলা বিভক্ত, বর্তমানে বাংলাদেশে ৬৪টি জেলা রয়েছে। জেলাগুলো কতগুলো উপজেলা অথবা থানায় বিভক্ত।
জঙ্গল সাঁওতাল

জঙ্গল সাঁওতাল (জন্ম ১৯২৬ — মৃত্যু ৩ ডিসেম্বর, ১৯৮৮) ছিলেন নকশাল আন্দোলন-এর প্রতিষ্ঠাতাদের একজন। তিনি চারু মজুমদার এবং কানু সান্যাল-এর সাথে নকশাল আন্দোলন আরম্ভ করেন।
জঙ্গল সাঁওতাল দার্জিলিং জেলার হাতিঘেঁষায় জন্মেছিলেন। তিনি নেপালে বিয়ে করে সেখানেই বাস করতে থাকেন। ১৯৪৯ সালে সেদেশে রানাশাহীর বিরুদ্ধে নেপালি কংগ্রেস ও নেপালি কমিউনিস্ট সংগঠনের মিলিত সশস্ত্র গনসংগ্রামে যোগদান করেন। এই আন্দোলন ব্যার্থ হয় এবং তীব্র দমনপীড়ন চলতে থাকে। এই পরিস্থিতিতে তিনি পশ্চিমবঙ্গের নকশালবাড়ী ফিরে আসেন সপরিবারে।
১৯৫২ সসালে কৃষকসভার একনিষ্ঠ কর্মী হয়ে গ্রামে গ্রামে কাজ করতেন। ভারতের কমিউনিস্ট পার্টির সদস্যপদ লাভ করেন ১৯৫৩ সালে। তার সাহস, নিষ্ঠা, পার্টির প্রতি বিশ্বস্ততা তাকে মেহনতি মানুষের নিকটজন করে তোলে। তথাকতিত প্রাতিষ্ঠানিক শিক্ষা না পেলেও তিনি তার বিপুল অভিজ্ঞান দিয়ে নিজেকে উত্তরবঙ্গ কৃষক আন্দোলনের অবিসংবাদিত নেতা হিসেবে প্রতিষ্ঠা করেন। জঙ্গল দার্জিলিং জেলার সাঁওতাল জাতি অধ্যুষিত এলাকাগুলোতে একজন সুসম্মানিত ব্যক্তিত্ব হয়ে ওঠেন এবং সিপিএমের টিকিটে ফেব্রুয়ারি ১৯৬৭তে নির্বাচনে দাঁড়িয়েছিলেন কিন্তু নির্বাচনে পরাজিত হয়েছিলেন।
১৮ মে ১৯৬৭ তারিখে, জঙ্গল সাঁওতাল কৃষক পরিষদের সদস্য ছিলেন। কৃষক পরিষদ তখন বর্গাচাষিদের মাঝে জমি সশস্ত্র সংগ্রামের মাধ্যমে পুনরায় বিতরণ করার সিদ্ধান্তে অংশ নিচ্ছিল। ২৩ মে, এক ভাগচাষি যখন তার বরাদ্দকৃত জমি চাষ করার প্রয়াস চালায়, সেই কৃষককে জমিদারের লাঠিয়ালরা আক্রমণ করে পেটায়। পরের দিন, যখন পরিদর্শক সোনম ওয়াংডির নেতৃত্বে একদল পুলিশ কিছু কৃষক নেতাদের গ্রেফতার করতে আসে তখন জঙ্গল সাঁওতাল গোষ্ঠীর তীর ও ধনুকের মাধ্যমে অতর্কিত আক্রমণ করেন। এতে সোনম ওয়াংডি মারা যায় এবং সহিংস নকশাল আন্দোলন আরম্ভ হয়। নবগঠিত কমিউনিস্ট পার্টি (মার্ক্সবাদী -লেনিনবাদী) গঠিত হলে জঙ্গল সাঁওতাল তাতে যোগ দেন। যদিও পার্টির গৃহীত খতম লাইনে মতবিরোধ দেখা দেয় তার সাথে। চা শ্রমিক আন্দোলনে ছিলেন। পশ্চিম দিনাজপুর এলাকায় বীরেন কিসকু ছদ্মনামে কাজ করতেন কৃষকদের মধ্যে। এসময় পুলিশ তাকে জঙ্গল সাঁওতাল বলে চিনে ফেলে ও তার সাত বছর কারাবাস হয়।
জেল থেকে মুক্তি পাওয়ার পর ক্রমশ সক্রিয় রাজনীতি থেকে সরে আসেন হতাশ জঙ্গল সাঁওতাল। ৩ ডিসেম্বর, ১৯৮৮ সালে মারা যান তিনি।
আনন্দপুর, বাঁকুড়া জেলা

আনন্দপুর হল ভারতের পশ্চিমবঙ্গ রাজ্যের বাঁকুড়া জেলার সদর মহকুমার বাঁকুড়া ১ সমষ্টি উন্নয়ন ব্লকে অবস্থিত একটি গ্রাম। আনন্দপুর বাঁকুড়া তথা পশ্চিমবঙ্গের সবচেয়ে ছোটো গ্রামগুলির অন্যতম।
২০১১ সালের জনগণনা অনুসারে, আনন্দপুর গ্রামের মোট জনসংখ্যা ৪২। এর মধ্যে ২২ জন পুরুষ এবং ২০ জন নারী।
কাবুলি পোলাও

কাবুলি পোলাও একটি আফগান খাবার যা চালের সংগে কিশমিশ, গাজর, এবং ভেড়ার মাংস দিয়ে রান্না করা হয়। আফগানিস্তানের সবচেয়ে জনপ্রিয় খাবারের মধ্যে এটা অন্যতম এবং একে আফগানদের জাতীয় খাবার হিসেবে বিবেচনা করা হয়।
কাবুলি পোলাও বাসমতী বা দীর্ঘ অমসৃণ চাল যা ঘন সস (যা চালকে বাদামী করে তোলে) দিয়ে রান্না করা হয়। ভেড়ার মাংস, মুরগির বা গরুর মাংস ব্যবহার করা হয়। চুলায় রান্না করা হয় এই পোলাও। এর উপরে ভাজা গাজর টুকরো, কিশমিশ, কমলা লেবুর খোসা, এবং পেস্তা বাদাম বা কাজুবাদামের মত বাদামের কুচি দেওয়া হয়। চালের মধ্যে মাংস ঘুটে দেওয়া হয়।
আলবার্ট ওয়াটসন (আলোকচিত্রকর)

আলবার্ট ওয়াটসন (জন্মঃ১৯৪২) একজন স্কটিশ আলোকচিত্রকর। তিনি সুপরিচিত তার ফ্যাশন, মডেলিং আলোকচিত্রের জন্য যেগুলো নানা ম্যাগাজিন ও পত্রিকায় প্রায়শই প্রকাশিত হয়। ১৯৭০ এর দশকক থেকে তিনি ছবি তুলে আসছেন। এখন পর্যন্ত তিনি ভগ ম্যাগাজিনের প্রায় ১০০ টি কভারের জন্য ছবি তুলেছেন এবং রোলিং স্টোন ম্যাগাজিনের প্রায় ৪০ টি কভারের ছবি তুলেছেন। "ফটো ডিস্ট্রিক্ট নিউজ" তাকে সেরা ২০ আলোকচিত্রশিল্পীর মধ্যে একজন বলে আখ্যা দিয়েছে। সেই ২০ জনের তালিকায় আছেন রিচার্ড এভিডন, ইরভিং পেনের মতো আলোকচিত্রকাররা। এছাড়া ওয়াটসন অনেক পুরস্কার জিতেছেন। এর মধ্যে লুচি পুরস্কার, একটি গ্র‍্যামি এওয়ার্ড, দি হেসেলব্লাড মাস্টার্স, থ্রি এন্ডি এওয়ার্ড অন্যতম।রয়েল ফটোগ্রাফিক সোসাইটি তাকে কনটেনারি পুরস্কারে ভূষিত করে। ২০১৫ সালের জুন মাসে, রাণী দ্বিতীয় এলিজাবেথ আলোকচিত্রে অসামান্য অবদানের জন্য তাকে ওবিই পদকে ভূষিত করে।
ওয়াটসন স্কটল্যান্ডের এডিনবার্গে জন্মগ্রহণ করেন। তার পিতা ছিলেন শারীরিক শিক্ষা বিষয়ের শিক্ষক। তিনি বেড়ে উঠেনমিডলথিয়ানে এবং পড়াশুনা করেন রুডলফ স্টেইনার স্কুলে। এরপর তিনি লন্ডনের রয়েল কলেজ অফ আর্টে পড়াশুনা করেন।
চিলো কাবাব

চিলো কাবাব () ইরানের জাতীয় খাবার। খাবারটি খুবই সহজ। বাসমতী চালের ভাত (چلو "চিলো") এবং কাবাব দিয়ে খাবারটি তৈরি হয়। কাবাবের মধ্যেও বেশ কিছু স্বতন্ত্র ফার্সি বৈচিত্র্যের প্রকাশ আছে। বর্তমান সময়ে সমগ্র ইরানে খাবারটি জনপ্রিয়তা অর্জন করলেও ঐতিহ্যগত ভাবে খাবারটি উত্তর অংশের সংগে সম্পর্কিত। এটি ইরানের জাতীয় খাবার হিসেবে বিবেচিত হয়, কাজার রাজবংশের সময় এটি তৈরি হয়েছিল। 
স্বাভাবিক খাবার হিসেবে ইরানে চিলো খাবার পরিবেশন করা হয়। ভাতের পাশে গ্রিল করা টমেটো এবং উপরে ঘি ছড়িয়ে দেওয়া হয়। ভাতের উপর সোমাঘ ছড়িয়ে দেওয়া হয়। এটা উত্তর পশ্চিমাঞ্চলের রীতি যে ভাতের উপর কাঁচা ডিমের কুসুম ছড়িয়ে দেওয়া হয়। সম্ভবত তাবরিজ থেকে এটা উৎপত্তি লাভ করেছে। কাঁচা ডিম খাওয়ার সংগে স্বাস্থ্যঝুঁকি জড়িত থাকায় অধিকাংশ রেস্তোরাঁ এইভাবে চিলো কাবাব পরিবেশন করেনা।
চিলো কাবাবের সংগে ঐতিহ্যবাহী দুঘ পানীয় পরিবেশন করা হয়। এটা টক দই দিয়ে প্রস্তুত করা হয় সামান্য লবণ মিশিয়ে। অনেকসময় কার্বোনেটেট ওয়াটার মিশিয়ে পানীয়টি প্রস্তুত করা হয়।
চেলো কাবাবের পরিমাপের একক হলো "পার্স"। একটি পার্স চেলো কাবাব বলতে বোঝানো হয় একটি থালা ভর্তি চেলো (সাদা সেদ্ধ চাল), একটি সিস কাবাব বারগ অথবা দুটি সিস কাবাব কুবিদা, যা গ্রিল করা টমেটো, সুমাক, পেঁয়াজ এবং একটি পানীয় (সাধারণত দুঘ) সহ পরিবেশন করা হয়।
চেলো কাবাবের এক পার্সের দাম নাসিরউদ্দিন শাহের সময় ছিল ৩ কিরান, আহমদ শাহের সময় ৪ থেকে ৫ রিয়াল এবং মোহাম্মদ রেজা শাহের সময়ে ৬০ রিয়াল পর্যন্ত পৌঁছায়।
তেহরানের ইতিহাসবিদ ও গবেষক জাফর শেহরি তাঁর "তেহরানের পুরনো ইতিহাস" বইয়ে উল্লেখ করেন, ১৯১৬ সালে তেহরানের পুলিশ বিভাগের (বর্তমানের পুলিশ) সহকারী আবদুল্লাহ বেহরামি প্রতিবার চেলো কাবাব খেতে সর্বোচ্চ ৪ থেকে ৫ রিয়াল ব্যয় করতেন। ১৯৪১ সালে "ইত্তিলাআত" পত্রিকার কর্মীদের জন্য চেলো কাবাবের দাম ছিল ৫ রিয়াল, যাতে থাকত বড় একটি কাবাব বারগ, মাখন, ৩৩০ গ্রাম ভাত, পেঁয়াজ, রুটি ও সুমাক। সেই সময় "ইত্তিলাআত" পত্রিকার কর্মীদের জন্য, তেহরানের খিয়াম রোডে কাবাব কুবিদার একটি পার্স ৪ রিয়ালে পরিবেশন করা হতো।
পুরোনো কালের বিভিন্ন সংবাদপত্র যেমন "কেহান" ও "ইত্তিলাআত"-এর রিপোর্ট অনুযায়ী, ১৯৫১ থেকে ১৯৫৬ সালের আশেপাশে তেহরানে একটি সিস কাবাব কুবিদার দাম ছিল ৩.৫ রিয়াল। তবে ইরানের অন্যান্য শহরে দুই সিস কাবাব, রুটি ও টমেটোসহ ৮ রিয়ালে বিক্রি হতো, এবং যদি লেমনেড বা সফট ড্রিংক যোগ করা হতো, তাহলে অতিরিক্ত ২–৪ রিয়াল দিতে হতো। ফলে সর্বমোট ১০ থেকে ১২ রিয়ালে সম্পূর্ণ একটি খাবার পাওয়া যেত, যা একজন ব্যক্তি দুপুরের খাবার হিসেবে খেতে পারতেন।
১৯৭৩ সালে কাবাব বারগ, মাখন, গ্রিলড টমেটো, পেঁয়াজ ও সুমাকসহ চেলো কাবাবের দাম ছিল ৬০ রিয়াল। অনেক চাকরিজীবী যারা বাসায় ফিরতে পারতেন না, তারা দুপুরে এই খাবার খেতেন। ছাত্ররা, যাদের আর্থিক অবস্থা তুলনামূলক ভালো ছিল, সাধারণত জুজে কাবাব খেতেন, যার দাম ছিল ১২০ রিয়াল।
দক্ষিণ তেহরানে এক পার্স চেলো কাবাবের দাম কখনও কখনও এর চেয়েও কম ছিল। যেমন, ১৯৭৭ সালের বসন্তে, শূশ অঞ্চলের পুরনো কাঁচাবাজারের একজন প্রবীণ বাজার নেতা জাফর নাদাফ "ইত্তিলাআত" পত্রিকাকে বলেন:“মাঠের শ্রমিকদের কাজ খুবই কষ্টের, কিন্তু দুপুরে ২ টাকার চেলো কাবাব তাদের ক্লান্তি দূর করে দেয়।”
কাকদ্বীপ মৎস্য বন্দর

কাকদ্বীপ মৎস্য বন্দর পশ্চিমবঙ্গের উপকূলবর্তী জেলা দক্ষিণ চব্বিশ পরগনার কাকদ্বীপে অবস্থিত। এটি ভারতের একটি গুরুত্ব পূর্ণ মৎস্য বন্দর। বন্দরটি বাম আমলে গড়ে ওঠে। এই বন্দরে প্রতিদিন উপকূল এলাকা ও গভীর সমুদ্র থেকে মাছ নিয়ে ট্রলার নোঙর করে।
কাকদ্বীপ মৎস্য বন্দর কাকদ্বীপেমুড়িগঙ্গা নদীর তীরে কালনাগিনী খালে অবস্থিত। কলকাতা থেকে বন্দরটি প্রায় ১৩০ কিলোমিটার দূরে অবস্থিত।
কাকদ্বীপ মৎস্য বন্দর আসলে এমন একটি জায়গা যেখানে মাছ ধরার নৌকা বা ট্রলারগুলি লোড, আনলোড এবং মেরামত এবং আশ্রয়ের জন্য একটি অ-সংগঠিত পদ্ধতিতে নোঙর করে। এই জায়গাটি মাছ ধরার কাজে সহায়তার জন্য দীর্ঘমেয়াদি চাহিদা রয়েছে এবং একই সাথে মাছ ব্যবসায় সংগঠিত করার জন্য। মৎস্য অধিদপ্তর, পশ্চিমবঙ্গ সরকার আধুনিক মাছ ধরার বন্দর নির্মাণ করে যার খরচের ৫০% ভারত সরকার এবং বাকি ৫০% রাজ্য সরকার দেয়। মন্ত্রী শ্রীযুক্ত কিরণময় নন্দা বন্দরটির সফলতা কামনা করেন। ব্রায়থ বার্ন নির্মাণ লিমিটেড (ভারতের সরকারের কলকাতায় অবস্থিত একটি সংস্থা) প্রকল্পের জন্য ঠিকাদার ছিল। প্রকল্পটির কনসালটেন্ট জি স্থলবিশেষ এবং অ্যাসোসিয়েটস, একটি স্থপতি সংস্থা, পশ্চিমবঙ্গে মাছ ধরার আশ্রয় প্রকল্পের জন্য অভিজ্ঞতা লাভ করেছে। প্রকল্প পরিকল্পনা ও ডিজাইনের জন্য প্রধান ব্যক্তি গৌতম ব্যানার্জি, পপ্রধান স্থপতি। প্রকল্পটি ৬৫০ মিমি পুরু ডায়ফ্রার্রাম দেওয়ালের নির্মাণাধীন আরসিটি জেটি দ্বারা গঠিত। এই প্রদ্ধতির জেট ভূমি অংশের একটি দেয়াল প্রদানের জন্য প্রয়োগ করা হয় এবং এটি প্রথমবারের মতো পশ্চিমবঙ্গে তথা ভারতে চালু হয়।
বন্দরটির প্রচুর সম্ভবনা থাকলেও এটি সমস্যায় জর্জরিত। এর প্রধান সমস্যা হল কালনাগিনী খালের নাব্যতা হ্রাস। বন্দরটি তৈরির সময় কালনাগিনী খাল যথেষ্ট গভীর ছিল কিন্তু বন্দর নির্মাণের কয়েক বছরের মধ্যে খালে পলি জমতে থাকে। এখন এই খালে জোয়ারের সময় ছাড়া অন্য সময় প্রায় জল থাকেনা ফলে মাছ বোঝাই ট্রলার বা জাহাজগুলি মুড়ি গঙ্গা নদীতে অপেক্ষা করে জোয়ারের জন্য। এই বন্দরে নেই কোনো বরফ কল যা মৎস বন্দরের অপরিহার্য অঙ্গ। জাহাজ মেরামতের জন্য নেই কোনো ড্রাই ডক। মাছ ধরা ট্রলার বা জাহাজ গুলির সঙ্গে যোগাযোগ রাখার জন্য নেই ওয়ারলেস ব্যবস্থা।
সুকুমার ঘোষ

সুকুমার ঘোষ (১৯১১ — ১২ ফেব্রুয়ারি ১৯৮৪) একজন ভারতের স্বাধীনতা আন্দোলনকারী সশস্ত্র বিপ্লববাদী।
হেমচন্দ্র ঘোষের নেতৃত্বে গঠিত বেঙ্গল ভলেন্টিয়ার্সের অন্যতম সদস্য ছিলেন সুকুমার। ১৯৩৪ সালের ১০ই এপ্রিল নারায়ণগঞ্জ জেলার দেওভোগ গ্রামে পুলিশের সঙ্গে যুক্ত ভিলেজ গার্ডদের সাথে বেঙ্গল ভলেন্টিয়ার্সের বিপ্লবীদের সংঘর্ষ বাধে। বিপ্লবী সুকুমার ও সাথীদের গুলিতে গার্ডদের একজন হত ও দুই জন আহত হয়। রাতের অন্ধকারে সুকুমার ঘোষ ও মধু ব্যানার্জী ঘটনাস্থল থেকে পালিয়ে যেতে পারলেও অপর বিপ্লবী মতি মল্লিক ধরা পড়েন ও তার ফাঁসী হয়।
ঐ বছরই অর্থাৎ ১৯৩৪ সালে অত্যাচারী ছোটলাট স্যার জন এণ্ডারসনকে হত্যার প্রচেষ্টায় সামিল হন তিনি। 'লান্টু' ছদ্মনামে সুকুমার ঘোষ দার্জিলিং যান। গোপনে অস্ত্রশস্ত্র যোগাড়ের দায়িত্ব ছিল তার ওপর এবং বিপ্লবী ভবানীপ্রসাদ ভট্টাচার্য, উজ্জ্বলা মজুমদার, মনোরঞ্জন ব্যানার্জী ও আরো কয়েকজন দার্জিলিং লেবং ঘৌড়দোড়ের মাঠে এণ্ডারসনকে হত্যার চেষ্টা করেন ৮ মে। বিপ্লবী ভবানীপ্রসাদ গুলি করলেও ভাগ্যক্রমে বেঁচে যান ছোটলাট। ভবানীপ্রসাদ ফাঁসির মঞ্চে শহীদ হন ও সুকুমার ঘোষের ১৪ বছর দ্বীপান্তর দণ্ড হয়।
আন্দামান সেলুলার জেলে বন্দী ছিলেন তিনি। ১৯৩৭ সালে সেখানে রাজবন্দীদের মর্যাদা, ভারতের মূল ভূখণ্ডে ফেরানোর দাবীতে ৪৫ দিনের যে ঐতিহাসিক অনশন হয় তাতে সামিল হয়েছিলেন। এই আন্দোলনের ফলে বহু বন্দীকে দেশে ফেরানো হয়। শেষ দলে তিনিও কলকাতা ফিরে আলিপুর কেন্দ্রীয় কারগারে বন্দী থাকেন। ১৯৩৮ সালে পূনরায় ৩৫ দিনের অনশন ধর্মঘট করেন। ১৯৪৬ সালে মুক্তি পেয়ে রামমনোহর লোহিয়া প্রতিষ্ঠিত সমাজতন্ত্রী দলে যোগ দিয়েছিলেন।
১২ ফেব্রুয়ারি, ১৯৮৪ সালে মারা যান বিপ্লবী সুকুমার ঘোষ।
আদোবো

আদোবো বা আদোবার (স্প্যানিশ: ম্যারিনেড, সস বা আচার) কাঁচা খাদ্যকে একটি আচারের (অথবা সস) মধ্যে সংরক্ষণ করা যা বিভিন্ন ধরনের উপাদান পাপরিকা, ওরেগানো, লবণ, রসুন, এবং ভিনেগার এর হতে পারে। এর পর্তুগিজ নাম  কারণে দে ভিনহা দালহোস। 
আইবেরিয়া তে এর প্রচলন সর্বপ্রথম শুরু হলেও স্প্যানিশ রন্ধনশৈলী  এবং পর্তুগিজ রন্ধনশৈলীতেও এটা যুক্ত হয়েছে। এটা ব্যাপকভাবে গৃহীত হয়েছে ল্যাটিন আমেরিকা এবং অন্যান্য স্প্যানিশ এবং পর্তুগীজ উপনিবেশ সহ মোজাম্বিক ও মদিরাতে।
ফিলিপাইনের একটি রান্নার পদ্ধতিকে স্পেনের উপনিবেশকারীরা আদোবো নামকরণ করেন যা স্প্যানিশ দের প্রভাবে আদোবোর মত হয়ে ওঠে।
খাদ্য সংরক্ষণের জন্য আদোবোর প্রচলন হলেও সময়ের প্রেক্ষিতে রেফ্রিজারেটর আবিষ্কার হওয়ায় আদোবোর ব্যবহার নেই বললে চলে। বর্তমানে খাবার রান্নার পূর্বে স্বাদে বৈচিত্র্য আনতে আদোবো করা হয়।
মু শামসুল আলম

মু শামসুল আলম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মু শামসুল আলমের পৈতৃক নিবাস ভারতে। তবে তিনি বাংলাদেশে বসবাস করেন। তার বাবার নাম আলমাস উদ্দিন মণ্ডল এবং মায়ের নাম সালেহা খাতুন। তার স্ত্রীর নাম হোসনে আরা বেগম। এ দম্পতির দুই মেয়ে।
১৯৭১ সালে মু শামসুল আলম রাজশাহী ক্যাডেট কলেজে সহকারী শিক্ষক হিসেবে কর্মরত ছিলেন। মুক্তিযুদ্ধ শুরু হলে তিনি যুদ্ধে যোগ দেন। স্বাধীনতার পর কিছুদিন তিনি বাংলাদেশ সেনাবাহিনীতে চাকরি করেন। পরে রাজশাহী বিশ্ববিদ্যালয়ে ভূগোল বিভাগে যোগ দেন এবং শিক্ষকতা করেন।
মু শামসুল আলম ১৯৭১ সালের ২৮ মার্চ একদল প্রতিরোধযোদ্ধা নিয়ে রাজশাহীর নন্দনগাছি সেতুর কাছে প্রতিরোধ গড়ে তুলে পাকিস্তান সেনাবাহিনীর একটি দলের সঙ্গে দুই দিন যুদ্ধ করেন। যুদ্ধে মুক্তিযোদ্ধাদের হাতে সব পাকিস্তানি সেনা নিহত হয়। এপ্রিল মাসের দ্বিতীয় সপ্তাহে ঢাকা থেকে একদল পাকিস্তানি সেনা রাজশাহীর দিকে আসার সময় তিনি বনপাড়া থেকে ঝলমলিয়া পর্যন্ত শক্ত প্রতিরোধ গড়ে তোলেন এবং ঝলমলিয়া সেতুর কাছে যুদ্ধে পাকিস্তান সেনাবাহিনীর অনেক ক্ষয়ক্ষতি হয়। রাজশাহীর পতন হলে তিনি ভারতে চলে যান। মুর্শিদাবাদ জেলার নন্দীরভিটা ক্যাম্পে অবস্থান করে বেশ কয়েকটি গেরিলাযুদ্ধে অংশ নেন। পরে যোগ দেন প্রথম বাংলাদেশ ওয়ার কোর্সে। প্রশিক্ষণ শেষে ১১ নম্বর সেক্টরের অধীন পুরখাসিয়া সাব-সেক্টরের অধিনায়ক হিসেবে দায়িত্ব পালন করেন। জামালপুর জেলার একাংশ ও শেরপুর জেলার বৃহৎ অংশ নিয়ে ছিল এই সাব-সেক্টর। ১৯৭১ সালের অক্টোবরের তৃতীয় সপ্তাহে মুক্তিযোদ্ধারা অতর্কিতে আক্রমণ চালালেন ভারত-বাংলাদেশ সীমান্তসংলগ্ন পাকিস্তান সেনাবাহিনীর এক ক্যাম্পে। মুক্তিযোদ্ধাদের নেতৃত্বে ছিলেন মু শামসুল আলম। পাকিস্তানি সেনারাও পাল্টা আক্রমণ শুরু করল। তুমুল গোলাগুলিতে গোটা এলাকা প্রকম্পিত। যুদ্ধ চলল অনেকক্ষণ। পরে মুক্তিযোদ্ধারা পিছু হটে গেলেন। এ ঘটনা ভারত-বাংলাদেশ সীমান্তের শেরপুর জেলার নালিতাবাড়ির অন্তর্গত চান্দু ভূঁইয়া বিওপিতে (সীমান্ত চৌকি)। জুন মাসের পর পাকিস্তানি সেনাবাহিনী এই সীমান্ত চৌকি ঘিরে শক্তিশালী প্রতিরক্ষা অবস্থান গড়ে তোলে। তারা সীমান্ত এলাকায় কঠোর নজরদারি প্রতিষ্ঠা করে। ফলে সীমান্ত এলাকায় মুক্তিযোদ্ধাদের অবাধ যাতায়াতে সমস্যা হতে থাকে। সীমান্ত চৌকিতে অবস্থানরত পাকিস্তানি সেনা ও তাদের সহযোগীদের ভীতসন্ত্রস্ত করার জন্য মু শামসুল আলম সেখানে আক্রমণ করার সিদ্ধান্ত নেন। সিদ্ধান্ত মোতাবেক মু শামসুল আলম একদল মুক্তিযোদ্ধা নিয়ে সেখানে আক্রমণ করেন। তার দলে ছিলেন মাহবুব আলম, আবদুল গণি, জিয়াউল হক, আবদুল হাই, আনোয়ার হোসেন, হেলালউদ্দিন, মুসলেম উদ্দিনসহ অনেকে। সে সময়ে মুক্তিযোদ্ধারা আকস্মিক আক্রমণ চালিয়ে পাকিস্তানি সেনাদের যথেষ্ট ক্ষয়ক্ষতি করতে সক্ষম হন। শক্তির বিচারে ওই যুদ্ধ ছিল অসম যুদ্ধ। কারণ, বিওপিতে অবস্থানরত পাকিস্তানি সেনাদের কাছে ছিল অত্যাধুনিক অস্ত্র ও অসংখ্য গোলাবারুদ। অন্যদিকে মু শামসুল আলম ও তার সহযোদ্ধাদের কাছে ছিল সাধারণ অস্ত্র। তাই কৌশলগত কারণে মুক্তিযোদ্ধারা সেখানে কিছুক্ষণ যুদ্ধ করে পিছু হটে যান। মুক্তিযুদ্ধে সাহস ও বীরত্বের জন্য মু শামসুল আলমকে বীর প্রতীক খেতাবে ভূষিত করা হয়।
লাসলো ইস্যাবো

লাসলো ইস্যাবো (মার্চ ১৯, ১৯১৭ – অগাস্ট ৮, ১৯৯৮)] ছিলেন হাঙ্গেরিয়ান দাবাড়ু গ্র্যান্ডমাস্টার
তিনি জন্মগ্রহণ করেন বুদাপেস্ট এ, আন্তর্জাতিক দাবা খেলায় তাকে প্রথম দেখা যায় ১৯৩৫ সালে, ১৮ বছর বয়সে তিনি প্রথম জিতে নেন, আন্তর্জাতিক টুর্নামেন্ট থেকে। এবং ১৯৩৫ সালে তিনি দেশকে প্রতিনিধিত্ব করার জন্য নির্বাচিত হন, এর জন্য। প্রথম অলিম্পিয়াডে তার আক্রমণাত্মক খেলা দেখিয়ে মুগ্ধ করেছেন সবাইকে এবং তিনি ছিলেন সবচেয়ে কম বয়সী দাবাড়ু। এটা মনে করা হয় যে, তরুণ ইস্যাবো দাবা খেলা চর্চা করেছিলেন এর অধীনে। ছিলেন সার্বভৌম কর্তৃত্বপূর্ণ ব্যক্তি হাঙ্গেরিয়ান দাবা খেলার জন্য, তার অধীনে প্রশিক্ষণ নিয়েছিল বিশ্ব চ্যাম্পিয়ন এবং .
দ্বিতীয় বিশ্বযুদ্ধের তিনি আরেকটি সফলতা লাভ করেন, ১৯৩৮/৩৯ সালে টুর্নামেন্টে সরাসরি বিজয় লাভ করেন (এই টুর্নামেন্ট ছিল তার জন্য একটি বড় পাওয়া), তিনি একজন ব্যাংকার হিসেবে কর্মজীবন শুরু করেন, বৈদেশিক লেনদেনকারী হিসেবে।
তারপর যুদ্ধের শুরুতে ইস্যাবো ফোর্স লেবার ইউনিটের সাথে যুক্ত হন এবং পরবর্তীতে রাশিয়ান সৈন্যবাহিনী দ্বারা তিনি ধরাশায়ী হন, তারা তাকে যুদ্ধের কয়েদী হিসেবে রেখে দেয়। যুদ্ধের পরে তিনি দাবা খেলায় ফিরে আসেন এবং অনেক আন্তর্জাতিক খেলায় অংশগ্রহণ করেন। ১৯৪৬ সালে Groningen-এ,অত্যন্ত বড় এক ক্রীড়া প্রতিযোগিতায় তিনি পঞ্চম স্থান অধিকার করেন, যেখানে , Euwe, , , এবং  এর মতো প্রতিযোগীরাও অংশগ্রহণ করেন। ১৯৪৮ সালের  Saltsjöbaden এ এর সাথে প্রতিযোগীতায় দ্বিতীয় স্থান এবং ১৯৪৭/৪৮ সালে ,‌১৯৪৮ সালে ও ১৯৪৯/৫০ সালে এ  তিনি প্রথম স্থান অধিকার করেন। ১৯৫২ সালের Saltsjöbaden এবং ১৯৫৫ সালের Gothenburg Interzonal উভয়েই পঞ্চম স্থান অধিকার করার মাধ্যমে তিনি যে  সংশ্লিষ্ট একটি শক্ত জায়গা করে নেয়ার যোগ্যতা রাখেন তারই প্রকাশ পায়। 1956 সালে Amsterdam এ অনুষ্ঠিত একটি চ্যালেঞ্জের জন্য সবচেয়ে আশাপ্রদ দর তৈরি করেছিল  ইস্যাবো এবং এটা ছিল তার তৃতীয় ও চূড়ান্ত প্রার্থী। তিনি , , এবং  এর সাথে মিলিতভাবে পঞ্চম হন, সেখানে ছিলেন এবং .
১৯৬০ ও ১৯৭০-সালের মাঝে, তিনি আন্তর্জাতিক প্রতিযোগিতায় শ্রেষ্ঠ থেকে শ্রেষ্ঠতর হতে থাকেন, ১৯৬৪ সালে Zagreb এ, ১৯৬৫ সালে এ (সঙ্গে ছিলেন   এবং ), ১৯৭২ সালে  Sarajevo এ, ১৯৭৩ সালে Hilversum এ (সঙ্গে ছিলেন  ) এবং ১৯৭৩/৭৪ সালে   এ (সঙ্গে ছিলেন  , এবং ) তিনি প্রথম স্থান অর্জন করেন।
তিনি সর্বমোট ১১ অলিম্পিয়াডে হাঙ্গেরির প্রতিনিধিত্ব করেন, প্রথম বোর্ডে পাঁচবার খেলেন এবং অনেক পদক জয়ী কার্য সম্পাদন করেন। ১৯৩৭ সালে তিনি দলীয়ভাবে এবং এককভাবে রৌপ্য পদক্‌, ১৯৫২ সালে এককভাবে ব্রৌঞ্জ, ১৯৫৬  সালে দলীয়ভাবে ব্রৌঞ্জ এবং ১৯৬৬ সালে দলীয়ভাবে  ব্রৌঞ্জ ও এককভাবে রৌপ্য গ্রহণ করেন।
ইস্যাবো ছিলেন হাঙ্গেরির সর্বশ্রেষ্ঠ খেলোয়াড়, প্রায় ২০ বছর ধরে ছিলেন বিশ্বের শীর্ষ ১২ খেলোয়াড়ের মাঝে।(অবশেষে, ১৯৬৩/৬৪ সালে তার স্থলাভিষিক্ত হয়েছেন )
তার পরিবার ইস্যাবো এর পুরো দাবা গ্রন্থাগার, White Chess and Checkers সমগ্র এবং তার কাগজপত্র দান করেন John G তে। John G White Chess and Checkers সমগ্র হলো বিশ্বের বৃহত্তম দাবা গ্রন্থাগার। (সেখানে রয়েছে ৩২,৫৬৮ ভলিউম বই এবং সিরিয়াল, তার মাঝে বাধা আছে ৬,৩৯৫ ভলিউম সাময়িকী। )
মা ও ছেলে

মা ও ছেলে কামাল আহমেদ পরিচালিত ১৯৮৫ সালের প্রণয়ধর্মী-নাট্য চলচ্চিত্র। ছবিটির চিত্রনাট্য লিখেছেন ইসমাইল মোহাম্মদ। চিত্রনায়িকা শাবানা নিবেদিত চলচ্চিত্রটি প্রযোজনা ও পরিবেশনা করেছে চিত্রকথা। এতে মা ও ছেলের চরিত্রে অভিনয় করেছেন রেহানা জলি ও আলমগীর। অন্যান্য ভূমিকায় রয়েছেন শাবানা, বুলবুল আহমেদ, প্রবীর মিত্র, খলিল উল্লাহ খান, গোলাম মুস্তাফা, আনোয়ার হোসেন প্রমুখ।
এই চলচ্চিত্রে অভিষেক হয় রেহানা জলির এবং তিনি শ্রেষ্ঠ পার্শ্বচরিত্রে অভিনেত্রী বিভাগে জাতীয় চলচ্চিত্র পুরস্কার লাভ করেন। এছাড়া শ্রেষ্ঠ অভিনেতা বিভাগে আলমগীর এবং শ্রেষ্ঠ চিত্রনাট্যকার বিভাগে ইসমাইল মোহাম্মদ জাতীয় চলচ্চিত্র পুরস্কার লাভ করেন।
রাজিব চৌধুরী মমতাকে বিয়ে করে ঘরে আনার রাতে অসুস্থ হয়ে পড়ে। রাজিবের বন্ধু ডঃ আরিফ রাজিবের বাবা রফিক চৌধুরীকে জানায় রাজিবের ব্লাড ক্যান্সার হয়েছে। আরিফ রাজিবের স্ত্রী মমতাকে তার সাথে মিলনে রত না হওয়ার পরামর্শ দেয়। কিছু দিনের মধ্যে রাজিব মারা যায় এবং মমতা অন্তস্বত্তা হয়ে পড়ে। রাজিবের মা এবং ভাই রাকিব চৌধুরী তাকে ব্যভিচারের কলঙ্ক দিয়ে বাড়ি থেকে বের করে দেয়।
মমতা তার সন্তান নিয়ে এক ছন্নছাড়া লোকের বাড়িতে আশ্রয় নেয়। তার বাড়িতে মমতার ছেলে দীপক বড় হয়।
দীপক ইঞ্জিনিয়ারিং পাস করে। ইঞ্জিনিয়ারিং পড়াকালীন তার কিরণের সাথে প্রেমের সম্পর্ক গড়ে উঠে। যে কিরণ আসলে তার চাচা রাকিব চৌধুরীর মেয়ে। সে পাস করে তার বন্ধুর ফার্মে যোগ দেয়। তার প্রভুত উন্নতি দেখে রাকিব চৌধুরী তাকে তার অফিসে যোগ দেওয়ার প্রস্তাব দেয়। দীপক এই সুযোগে তার চাচা রাকিব চৌধুরীকে শিক্ষা দেওয়ার জন্য তার অফিসে যোগ দেয় এবং তার মায়ের অপমানের পরিশোধ নিতে তাকে রাকিবকে সর্বস্বান্ত করার সিদ্ধান্ত নেয়।
"মা ও ছেলে" চলচ্চিত্রের গীত রচনা করেছেন গাজী মাজহারুল আনোয়ার। গানে কণ্ঠ দিয়েছেন সাবিনা ইয়াসমিন, খুরশিদ আলম, সৈয়দ আব্দুল হাদী, এন্ড্রু কিশোর ও রুনা লায়লা।
জাতীয় চলচ্চিত্র পুরস্কার
চ্যাসটার্নবার্গিয়া

চ্যাসটার্নবার্গিয়াএকটি সাঁজোয়া ডাইনোসর, প্রয়াত ক্রেটাসিয়াস সময়ের থেকে নদসুর পরিবারের অংশ।
"চ্যাসটার্নবার্গিয়া" ভারী বিস্তৃত ও ট্যাংকের-মতো ছিল। অনুমান করা হয়েছে যে তার দৈর্ঘ্য প্রায় 6.6 মিটার (22 ফুট)। 2010 সালে, গ্রেগরি এস পল এর মতে ছয় মিটার হতে হবে এবং তিন টন ওজন হলেই "চাসেস্তের্ন্বের্গিয়া" বিবেচিত হবে।
"চ্যাসটার্নবার্গিয়ার" ছিল ছোট ডিম্বাকৃতি আলিবেষ্টিত অস্থিময় প্লেটর মতো পিঠ ও মাথা, এবং তার পাশ বরাবর অনেক ধারালো শীষ। চারটি বৃহত্তম শীষ অভিক্ষিপ্ত ভাবে প্রতিটি পাশ দিয়ে কাঁধ থেকে বেরিয়ে থাকে, যা দ্বিতীয় ভুক্ষয় দ্বারা বিভক্ত করা হয়েছে। তিনটি হাফরিং বড় প্লেট দ্বারা তার ঘাড় ও কাঁধ সুরক্ষিত হয়।
1990 সালে, কেনেথ কার্পেন্টার একটি সম্পূর্ণভাবে এই গত্রের জন্য কিছু রোগনির্ণয়কারী বৈশিষ্ট্যগুলো স্থাপন করে, প্রধানত তার নিকট আত্মীয় "পানপ্লসুরুস" এর সঙ্গে তুলনা করে। উপরের দৃশ্যে, চঞ্চুর আরো সমান্তরাল দিক আছে। মাথার বর্মৈ একটি মসৃণ পৃষ্ঠ আছে। তালু, ভমের নিন্ম মুখি হয়। স্নায়ুর খিলান ও স্নায়ুর কাঁটা "পানপ্লসুরুস" তুলনায় খাটো হয়। ত্রিকাস্থি উপযুক্ত তিনটি ত্রিকাস্থিসংক্রান্ত কশেরুকা নিয়ে গঠিত। কাঁধ ঘের ঠিক, পিঠের ডানা এবং 
করাকইড অপরের সঙ্গে সংযুক্ত নেই।
"চ্যাসটার্নবার্গিয়া" প্রায় ৭৬.৫-৭৫ মিলিয়ন বছর আগে ডাইনোসরের পার্ক সংকলন এর উপরের অংশে অস্তিত্ব ছিল। যেমন হাদ্রসুরিদ্স গ্র্য়্পসুরুস, কর্য়্থসুরুস এবং পারাসুরলোফাস, চেরেটপ্সাইডস সেন্ত্রসুরাস এবং 
চাস্মসুরাস এবং আঙ্কিয়েলাসুরাস আল্লাসুরাস এবং দ্যপ্লসুরাস, অনেক অন্যান্য দৈত্যরাও পাশাপাশি বসবাস করতো। এই ডাইনোসর চোয়ালের অ্যানাটমি এবং বলবিজ্ঞান গবেষণায় দেখা যায় তারা সম্ভবত সব ধরনের একটি জনাকীর্ণ ইকো-স্থান খাদ্যের জন্য সরাসরি প্রতিযোগিতার এড়ানোর জন্য কিছুটা ভিন্ন পরিবেশগত কুলুঙ্গি দ্বারা দখল করে। গঠন হিসেবে "চ্যাসটার্নবার্গিয়া", কই স্তরের গর্গসুরুস লিব্রাতুস এবংদাস্প্লেতসুরুস এবং আরো নামহীন প্রজাতি থেকে এ শুধুমাত্র বড় শিকারী হিসাবে পরিচিত।</ref> The only large predators known from the same levels of the formation as "Chassternbergia" are the tyrannosaurids "Gorgosaurus libratus" and an unnamed species of "Daspletosaurus".
শন মেন্ডেস

শন পিটার রাউল মেন্ডেস (জন্ম আগস্ট ৮, ১৯৯৮) হচ্ছেন একজন কানাডিয়ান গায়ক এবং গান-লেখক। ২০১৩ সালে জনপ্রিয় ভিডিও শেয়ারিং এপ্লিকেশন “ভাইন” এ বিভিন্ন গানের কভার করে পোস্টিং এর মাধ্যমে তিনি সবার দৃষ্টি আকর্ষণ করেন। পরের বছর তিনি সঙ্গীত পরিচালক এন্ড্রো গেরটলার এবং আইল্যান্ড রেকর্ড এর আর্টিস্ট ও রেপেরটরি জিগি চার্টন এর সাথে রেকর্ড করার জন্য চুক্তিবদ্ধ হন। মেন্ডেস একটি এক্সটেন্ডেড প্লে(শন মেন্ডেস ইপি) এবং তার প্রথম স্টুডিও এ্যালবাম ‘“হ্যান্ডরিটেন”’ প্রকাশ করেন, যার একক “স্টিচেস” যুক্তরাষ্ট্র এবং কানাডার টপ ১০ এ পৌঁছায়।
শন মেন্ডেস কানাডার ওন্টারিও শহরের টরোন্টোতে জন্মগ্রহণ করেন এবং শহরটির উপকণ্ঠ পিকারিং এ বড় হন। শন মেন্ডেস হচ্ছেন রিয়েল এস্টেট এজেন্ট কারিন এবং টরোন্টোর বার ও রেস্টুরেন্টগুলোর খাবার সরবরাহের ব্যবসায়ী ম্যানুয়েল মেন্ডেস এর পুত্র। তার বাবা পর্তুগিজ বংশোদ্ভূত যেখানে তার মা হচ্ছেন একজন ইংরেজ। সে ওন্টারিওর পিকারিং এর পাইন রাইডজ সেকেন্ডারি স্কুল এ অংশ নেয়।
সে ২০১৩ সালে জনপ্রিয় সামাজিক ভিডিও অ্যাপ ভাইন এ বিভিন্ন গানের কভার পোস্ট করতে থাকে এবং কয়েক মাসের ব্যবধানে কয়েক লক্ষ ভিউ এবং ফলোয়ার তুলে নেন। বিভিন্ন জনপ্রিয় গানের ছয় সেকেন্ড এর রেন্ডিটিশন এর জন্য তিনি বেশ জনপ্রিয়তা লাভ করেন। আগস্ট ২০১৪ এর মধ্যে তিনি ভাইনের মধ্যে তৃতীয় সর্বোচ্চ অনুসরণকারী গায়ক। সঙ্গীত পরিচালক এন্ড্রো গেরটলার তাকে ২০১৪ সালের জানুয়ারিতে আবিষ্কার করেন এবং আইল্যান্ড রেকর্ড এ নিয়ে আসেন যেখানে তিনি চুক্তিবদ্ধ হন এবং ২০১৪ সালের জুনে তার প্রথম একক গান “লাইফ অভ দা পার্টি” প্রকাশ করেন। তিনিই হচ্ছেন সর্বকনিষ্ঠ শিল্পী যে ১৫ বছর বয়সে বিলবোর্ড হট ১০০ তালিকায় ২৫তম অবস্থানে প্রবেশ করেছে, জুলাই ১২, ২০১৪ সপ্তাহের শেষে ২৪তম গান হিসেবে।
তার গানের গুরুত্বের জন্য, মেন্ডেস অন্যান্য তরুণ শিল্পীদের সাথে “দা ম্যাগকন ট্যুর” এর সদস্য হিসাবে পরিভ্রমণ করেন। প্রারম্ভিক কাজ হিসাবে ‘“ওস্টিন ম্যাহোন”’ এর সাথেও তিনি সারাদেশ পরিভ্রমণ করেন এবং জুলাইয়ে ইপি এর মাধ্যমে আত্মপ্রকাশ করেন। ইপি প্রকাশিত হয় এবং প্রথম সপ্তাহে ৪৮,০০০ কপি বিক্রির মাধ্যমে বিলবোর্ড ২০০ এর মধ্যে ৫ম স্থান দখল করে। ২০১৪ সালে তিনি ওয়েব-স্টার ইন মিউজিক হিসাবে “টিন চয়েস” এওয়ার্ড অর্জন করেন।
এপ্রিল ১৪, ২০১৫ এ মেন্ডেস তার পুর্নদের্ঘ্য অ্যালবাম “হ্যান্ডরিটেন” প্রকাশ করেন। যার প্রারম্ভিকেই “বিলবোর্ড ২০০” এর তালিকায় প্রথম স্থান দখল করে ১১৯,০০০ কপি বিক্রির মাধ্যমে। প্রথম সপ্তাহে ১০৬,০০০ কপি বিক্রি করলেও পরের সপ্তাহে তা ৮৯% লোপ পায়। অ্যালবামটির তৃতীয় গান “স্টিচেস” “বিলবোর্ড হট ১০০” এর চতুর্থ স্থান দখল করে, যা যুক্তরাষ্ট্রে তার প্রথম একক হিসাবে টপ ১০ এর মধ্যে জায়গা পায় এবং পরবর্তীতে “মেইনস্ট্রিম টপ ৪০” তালিকার প্রথম স্থান দখল করে। মেন্ডেস “বিলিভ” নামে একটি গান রেকর্ড করেন “ডিজনি চ্যানেল অরিজিনাল মুভি” এর “ডিস্কেন্ডান্টাস(২০১৫)” ছবির জন্য। তিনি টেইলর সুইফট এর ট্যুর “দা ১৯৮৯ ওয়ার্ল্ড ট্যুর” এর সময় উত্তর আমেরিকায় অংশ নেন।
মেন্ডেস “টাইম ম্যাগাজিন” এর ২০১৪ এবং ২০১৫ সালের সবচেয়ে প্রভাবিত করা ২৫ কিশোর এর তালিকায় যুক্ত হন।
মেন্ডেস এবং ফিফথ হারমোনি এর ক্যামিলা কাবিলোর সাথে “আই নো হোয়াট ইউ ডিড লাস্ট সামার” গান প্রকাশ করেন নভেম্বর ১৮,২০১৫ এ। পরবর্তীতে এটি “হেন্ডরিটেন রিবিজিটেড” নামের পুনঃমুদ্রনে যুক্ত করা হয়।
মেন্ডেস উল্লেখ করেন যে “জন মেয়র”, “এড শিরান”, জাস্টিন টিম্বারলেক এবং “ব্রুনো মার্স” হচ্ছেন তার সঙ্গীত প্রভাবক।
ইরাকের বাদশাহদের তালিকা

ইরাকের বাদশাহ(আরবি: ملك العراق, "মালিক আল-ইরাক") ছিল ১৯২১ সাল থেকে ১৯৫৮ সাল পর্যন্ত ইরাকের রাষ্ট্রপ্রধানের পদ। বাদশাহ ইরাকের হাশিমি রাজপরিবারের প্রধান হিসেবেও দায়িত্বপালন করেছেন। তাকে হিজ ম্যাজেস্টি (صاحب الجلالة) হিসেবে সম্বোধন করা হত।
প্রথম বিশ্বযুদ্ধ শেষ হওয়ার পর উসমানীয় সাম্রাজ্য বিলুপ্ত হয়। এসময় উসমানীয় ইরাকের তিনটি প্রদেশ ("ভিলায়েত") ব্রিটেনের নিয়ন্ত্রণে আসে। ব্রিটিশ আধিপত্যের পরে ইরাকে বিদ্রোহ দেখা দেয় ফলে ইরাক শাসন করা কঠিন হয়ে উঠে। তাই ব্রিটিশপন্থি শাসন প্রতিষ্ঠার জন্য হাশিমি বাদশাহদের অধীনে রাজতন্ত্র প্রতিষ্ঠিত হয়। প্রথম ফয়সাল ইরাকের প্রথম বাদশাহ হন। তিনি ছিলেন মক্কার শরিফ হুসাইন বিন আলির পুত্র। তাদের পরিবারের উৎসভূমি ছিল হেজাজ। ব্রিটিশ সরকার একটি সাজানো গণভোটের মাধ্যমে ইরাকের রাজপরিবারকে ক্ষমতায় বসায়। ইরাকের অধিকাংশ শিয়া ও কুর্দিরা হাশিমিদের শাসনের বিরোধী ছিল। ১৯৫৮ সালে সংঘটিত ১৪ জুলাই বিপ্লব নামে পরিচিত ইরাকি জাতীয়তাবাদি অভ্যুত্থানে উৎখাত হওয়ার আগ পর্যন্ত ইরাকে রাজতন্ত্র প্রতিষ্ঠিত ছিল। বিপ্লবের পর ইরাক প্রজাতন্ত্র ঘোষিত হয়।
হিরণ্য চন্দ্র ভূঞা

ডঃ হিরণ্য চন্দ্ৰ ভূঞা কটন কলেজ এর প্ৰাক্তন অধ্যক্ষ তথা গুয়াহাটি বিশ্ববিদ্যালয় এর তৃতীয় উপাচাৰ্য ৷ অসমে বিজ্ঞানকে জনপ্ৰিয় করে তোলার ক্ষেত্ৰে উল্লেখযোগ্য অবদান রাখা অসমীয়া বিজ্ঞানীদের মধ্যে তিনি অন্যতম৷
১৯০৫ সালে নগাওঁ জেলার রাহার ওচরের কঁহার গ্রামে ডঃ হিরণ্য চন্দ্ৰ ভূঞার জন্ম হয়৷ তার পিতা নগাওঁ জেলার একজন প্ৰখ্যাত বিজ্ঞান শিক্ষক গোপাল ভূঞা৷ কলকাতা বিশ্ববিদ্যালয়ে অনুষ্ঠিত হওয়া মেট্ৰিক পরীক্ষায় আসামের ভিতরে প্ৰথম স্থান লাভ করেছিলেন৷ কলকাতার প্রেসিডেন্সী কলেজ থেকে বিএসসি পরীক্ষাতে পদাৰ্থ বিজ্ঞানে প্ৰথম শ্ৰেণীসহ উত্তীৰ্ণ হন৷ ১৯২৯ সালে কলকাতা বিশ্ববিদ্যালয় থেকে প্ৰথম শ্ৰেণীসহ এম এস সি লাভ করেন৷
১৯২৯ সালে তিনি কটন কলেজ এর পদাৰ্থ বিজ্ঞান বিভাগের অধ্যাপকরুপে যোগদান করেন ৷ ১৯৪৭ সাল পর্যন্ত শিক্ষাদান করে অবশেষে গবেষণার জন্য যুক্তরাজ্যের ব্রিস্টল বিশ্ববিদ্যালয় এ যোগ দান করেন ৷ সেখানে প্ৰখ্যাত পদাৰ্থবিদ তথা গণিতজ্ঞ ডঃ এন মটর তত্বাবধানে গবেষণা করে পি এইচ ডি লাভ করেন ৷
১৯৫১ সালে ডঃ হিরণ্য চন্দ্ৰ ভূঞা কটন কলেজের অধ্যক্ষ পদে অধিষ্ঠিত হন ৷ ১৯৫৫ সালে অসমের শিক্ষাধিকার রুপে তিনি শিলং এ যোগদান করেন ৷ তার পরবর্তী সময়ে অসম সরকারের শিক্ষা সচিব, লোকসেবা কমিটির সদস্য এবং অধ্যক্ষ পদে কাৰ্যনিৰ্বাহ করেন৷ ১৯৬০ সালে গুয়াহাটি বিশ্ববিদ্যালয় এর উপাচাৰ্য হন ৷ ১৯৬৪ সাল থেকে ১৯৬৬ সাল পর্যন্ত তিনি অসম বিজ্ঞান সমিতির সভাপতি হিসেবেও কাৰ্যনিৰ্বাহী ছিলেন ৷ 
সারা জীবনজুড়ে তিনি অসমে বিজ্ঞান চৰ্চার এক অনুকূল পরিবেশ সৃষ্টি করতে অবদান রেখেছেন ৷
কাজী আবদুল ওদুদ

কাজী আবদুল ওদুদ (২৬ এপ্রিল ১৮৯৪ - ১৯ মে ১৯৭০) ছিলেন একজন কৃতী অধ্যাপক, চিন্তাশীল বাঙালি প্রাবন্ধিক, ঔপন্যাসিক, বিশিষ্ট সমালোচক, নাট্যকার ও জীবনীকার। বিশের দশকে ঢাকায় মুসলিম সাহিত্য সমাজ এবং "শিখা" পত্রিকাকে কেন্দ্র করে সংঘটিত বুদ্ধিমুক্তি আন্দোলনের প্রধান ব্যক্তি ছিলেন তিনি।
কাজী আবদুল ওদুদ তৎকালীন বৃহত্তর ফরিদপুর জেলার (বর্তমান রাজবাড়ী জেলার) পাংশায় একটি নিম্ন - মধ্যবিত্ত পরিবারে জন্মগ্রহণ করেন। তার পিতার নাম সগীরুদ্দীন ওরফে কাজী সৈয়দ হোসেন কাজী। ১৯১৩ খ্রিস্টাব্দে তিনি ঢাকা কলেজিয়েট স্কুল থেকে ম্যাট্রিকুলেশন পাশ করেন। তারপর তিনি আইএ এবং ১৯১৭ খ্রিস্টাব্দে বি এ পাশ করেন প্রেসিডেন্সি কলেজ, কলকাতা থেকে এবং ১৯১৯ খ্রিস্টাব্দে অর্থনীতিতে এমএ পাশ করেন কলকাতা বিশ্ববিদ্যালয় থেকে।
১৯২৬ সালে তিনি ঢাকা মুসলিম সাহিত্য সমাজের প্রতিষ্ঠাতা এবং তিনি অজ্ঞতা থেকে বুদ্ধির মুক্তি আন্দোলনের নেতৃত্ব দেন কিছু তরুণ লেখকদের সঙ্গে। তার সংবাদপত্র শিখা আন্দোলনের বেগ বৃদ্ধি করতে সাহায্য করেছিল। আবুল হুসেন ও কাজী মোতাহার হোসেন এই আন্দোলনে যোগ দেন। কাজী আবদুল ওদুদ ঘনিষ্ঠভাবে বাঙালি মুসলিম সাহিত্য আন্দোলনের সাথে সম্পর্কিত ছিলেন। ১৯৭০ সালে তিনি 'শিশির কুমার পদক' লাভ করেন। প্রসঙ্গত উল্লেখ্য এই যে, প্রবন্ধকার হিসাবে খ্যাত ওদুদ বাংলার পশ্চাৎপদ মুসলমান সমাজের মুক্তচিন্তা ও অসাম্প্রদায়িক ধ্যানধারণা জাগ্রত করার জন্য সাহিত্য সাধনার আত্মনিয়োগ করেন। তার গল্প সংকলন "মীর পরিবার" এম.এ পাশ করার আগেই ১৯১৮ খ্রিস্টাব্দে প্রকাশিত হয়। তার ২৩/২৪ বৎসর বয়সে লেখা গল্পগুলি থেকে মুসলমান সমাজের যে ছবি পাওয়া যায় তা পাঠককে নতুনত্বের স্বাদ দেয়। ১৯১৯ খ্রিস্টাব্দে প্রকাশিত তার উপন্যাস "নদীবক্ষে" সম্পর্কে রবীন্দ্রনাথ লিখেছেন-
১৯২০ খ্রিস্টাব্দে তিনি সাহিত্যের অধ্যাপক হিসেবে ঢাকা ইন্টারমিডিয়েট কলেজে (বর্তমানে ঢাকা কলেজ) যোগদান করেন। পরবর্তীতে সাহিত্য সমাজের পত্রিকা "শিখা"-য় তার মুক্তিচিন্তা ও বুদ্ধিভিত্তিক বিভিন্ন লেখার জন্য ঢাকার নবাব পরিবার কর্তৃক নিগৃহীত হয়ে ঢাকা ত্যাগ করেন। ১৯৪০ খ্রিস্টাব্দে স্থায়ীভাবে কলকাতায় বসবাস শুরু করেন। শিক্ষাবিভাগের অধীন তিনি কলকাতা পাঠ্যপুস্তক বোর্ড এ চাকরি নেন। দেশবিভাগের সঙ্গে স্বাধীনতা লাভের পর ১৯৪৭ খ্রিস্টাব্দে ঢাকা বিশ্ববিদ্যালয় তাকে শিক্ষকতার জন্য প্রস্তাব দেয়। কিন্তু কাজী আবদুল ওদুদ দেশভাগকে কখনো মেনে নিতে পারেন নি। সেকারণে তার স্ত্রী, পুত্র ,কন্যা সকলেই ঢাকায় থেকে গেলেও তিনি কখনো ভারত তথা পশ্চিমবঙ্গ ছাড়েন নি। আমৃত্যু থেকে গিয়েছিলেন তাঁর পার্ক সার্কাস অঞ্চলের ৮ বি তারক দত্ত রোডের বাড়িটিতে। তাঁর বাড়ির-ই আরেক তলায় থাকতেন রফিউদ্দিন আহমদ, যিনি হুগলীর খানাকুল, রামমোহনের জন্মস্থানে একাধিক বছর দারাশিকোহ এবং রাজা রামমোহন-কে স্মরণ করে মেলার আয়োজন করতেন। দেশভাগের পর হিন্দু-মুসলমানের ভিতর ক্ষত নিরাময়ের উদ্দেশে কাজী আবদুল ওদুদ, অন্নদাশঙ্কর রায়, আবু সয়ীদ আইয়ুব, গৌরী আইয়ুব, বিচারপতি মাসুদ প্রমুখেরা আয়োজন করতেন এই মেলা। রফিউদ্দিনের ভাই রবিউদ্দিন আহমদ ও ছিলেন কলকাতায় ওদুদের শেষ জীবনের নিঃসঙ্গ যাপনের অন্যতম সঙ্গী।
১৯১৬ সালে তিনি তার চাচার বড় মেয়ে জামিলা খাতুনকে বিয়ে করেন। জামিলা খাতুন ১৯৫৪ সালে মারা যান।
তার সম্পাদনায় সংকলিত জনপ্রিয় বাংলা অভিধান – ব্যবহারিক শব্দকোষ (১৯৫৩)।
মিগুয়েল কামিন্স

মিগুয়েল লামার কামিন্স (জন্ম: ৫ সেপ্টেম্বর, ১৯৯০) বার্বাডোসের সেন্ট মাইকেল প্যারিশে জন্মগ্রহণকারী ওয়েস্ট ইন্ডিজের উদীয়মান ক্রিকেটার। ওয়েস্ট ইন্ডিজ ক্রিকেট দলের প্রতিনিধিত্ব করছেন তিনি। ঘরোয়া ক্রিকেটে তিনি বার্বাডোসের পক্ষে খেলছেন। এছাড়াও, ক্যারিবিয়ান প্রিমিয়ার লিগে (সিপিএল) অ্যান্টিগুয়া হকসবিলস এবং ত্রিনিদাদ ও টোবাগো রেড স্টিলে খেলছেন মিগুয়েল কামিন্স।
পার্কিনসন মেমোরিয়াল সেকেন্ডারি স্কুলে অধ্যয়ন করেন। এ উচ্চ বিদ্যালয়েই বিখ্যাত ওয়েস্ট ইন্ডিয়ান ডানহাতি ফাস্ট বোলার ম্যালকম মার্শাল অধ্যয়ন করেছিলেন। ১৭ বছর বয়সে ২০১০ সালের ইংরেজ মৌসুমে ক্লাব ক্রিকেটে লিভারপুল ও জেলা ক্রিকেটের দ্বিতীয় বিভাগ প্রতিযোগিতায় ওয়েভারট্রি’র পক্ষে খেলেন। সেখানে তিনি ক্লাবের ব্যাটিং ও বোলিং গড়ে শীর্ষস্থানে ছিলেন।
দুই বছর পর বার্বাডোসের পক্ষে প্রথম-শ্রেণীর ক্রিকেটে অংশ নেন। আঞ্চলিক চারদিনের প্রতিযোগিতায় দলের পক্ষে একটি খেলায় মাঠে নামেন। ২০১৩ সাল থেকে বার্বাডোস দলে নিয়মিতভাবে খেলছেন। ঐ বছর তিনবার পাঁচ উইকেটসহ ৩৫ উইকেট পান। নিকিতা মিলার (জামাইকা), শেন শিলিংফোর্ড (উইন্ডওয়ার্ড আইল্যান্ডস) ও অ্যাশলে নার্স (বার্বাডোস) তারচেয়ে এগিয়ে রয়েছেন।
নিডারিয়া

নিডারিয়া বলতে ডিপ্লোব্লাস্টিক (Diploblastic) প্রাণী অর্থাৎ দ্বিস্তর ভ্রূণ বিশিষ্ট প্রাণিদের কে বোঝায়। এরা ইতিপূর্বে সিলেনটারেটা (Coelenterata) নামে পরিচিত ছিলো। এদের অধিকাংশই সামুদ্রিক, কিছু স্বাদুপানির বাসিন্দা। গ্রিক শব্দ Knide অর্থ রোম বা কাঁটা এবং Aria অর্থ সংযুক্ত থাকা। এ শব্দদুটির সমন্বয়ে নিডারিয়া (Cnidaria) শব্দটি তৈরি হয়েছে। ১৮৮৮ সালে বিজ্ঞানী হাসচেক (Hatschek) প্রথম নিডারিয়া (Cnidaria) পর্বটির নামকরণ করেন।এ পর্বের শনাক্তকৃত জীবন্ত প্রজাতির সংখ্যা ১০,২০৩ টি,যেখানে বাংলাদেশে প্রাপ্ত প্রজাতির সংখ্যা ১০১ টি (সূত্রঃউচ্চ মাধ্যমিক জীববিজ্ঞান,গাজী আজমল,২০২৪ সংস্করণ)। বিচিত্র বর্ণময়তার কারণে এই পর্বের সদস্যরা সমুদ্রকে বর্ণিল রূপদানে সব চেয়ে বেশি অবদান রেখেছে । প্রবাল ও প্রবাল প্রাচীর গঠনকারী প্রাণিরা এই পর্বের সদস্য । এজন্য নিডেরীয় প্রাণিদের "সমুদ্রের ফুল" বলা হয়।
কিছু কোষ কলা (যেমন- স্নায়ুকলা) গঠন করলেও অধিকাংশ কোষই বিচ্ছিন্ন তবে সুনির্দিষ্ট কাজের জন্য বিশেষায়িত।
১৯৪০ সালের (H. L. Hyman এর) শ্রেণিবিভাজন অনুযায়ী পর্ব নিডারিয়ায় হাইড্রোজোয়া, স্কাইফোজোয়া এবং অ্যান্থোজোয়া নামে তিনটি শ্রেণী ছিল। ১৯৭২ সালে বিজ্ঞানী মেগলিস (Meglitsch) প্রদত্ত নিডেরিয়া পর্বের শ্রেণিবিন্যাস করেন। Ruppert ও Bernes ১৯৯৪ সালে পর্ব নিডারিয়াকে চারটি শ্রেণীতে বিভক্ত করেন এবং কিউবোজোয়া শ্রেণীটি সংযোজিত হয়।
গ্রিক শব্দ Hydra যার আভিধানিক অর্থ Water তথা পানি এবং Zoios যার আভিধানিক অর্থ animal তথা প্রাণী এ শব্দদুটির সমন্বয়ে হাইড্রোজোয়া (Hydrozoa) শব্দটি তৈরি হয়েছে। অনেকের জীবনচক্রে কেবলমাত্র পলিপ (Polyp) দশা বর্তমান, অনেকের আবার অযৌন পলিপ (Polyp) ও যৌন মেডুসা (Medusa) উভয় দশাই উপস্থিত। মেসোগ্লিয়া (Mesogloea) কোষ-বিহীন (Non-cellular)। জননকোষ উৎপাদন অঙ্গ (Gonad) এক্টোডার্ম (Ectoderm) থেকে উদ্ভূত। স্বাদুপানি অথবা সামুদ্রের বাসিন্দা এবং নিশ্চল অথবা মুক্ত সাঁতারু।
উদাহরণ: "Hydra virdis", "Obelia geniculata"
গ্রিক শব্দ Skyphos যার আভিধানিক অর্থ Cup তথা কাপ এবং Zoios যার আভিধানিক অর্থ animal তথা প্রাণী এ শব্দদুটির সমন্বয়ে স্কাইফোজোয়া (Schyphozoa) শব্দটি তৈরি হয়েছে। এদের জীবনচক্রে মেডুসা (Medusa) দশাই প্রধান, পলিপ (Polyp) দশা অনুপস্থিত বা স্বল্পস্থায়ী। মেডুসা দশায় দেহ ঘণ্টা অথবা ছাতা আকৃতির। জননকোষ উৎপাদন অঙ্গ (Gonad) এন্ডোডার্ম (Endoderm) থেকে উদ্ভূত। বৃহৎ আকৃতির মেসোগ্লিয়ায় (Mesogloea) তন্তু (Fibers) ও কোষ বর্তমান। নিশ্চল এবং সামুদ্রিক।
উদাহরণ: "Aurelia aurita", "Cyania capillata"
গ্রিক শব্দ Anthos যার আভিধানিক অর্থ flower তথা ফুল এবং Zoios যার আভিধানিক অর্থ animal তথা প্রাণী এ শব্দদুটির সমন্বয়ে অ্যান্থোজোয়া (Anthozoa) শব্দটি তৈরি হয়েছে। এদের জীবনচক্রে কেবলমাত্র পলিপ দশা উপস্থিত। মেডুসা দশা অনুপস্থিত। মেসোগ্লিয়ায় (Mesogloea) তন্তুময় যোজক কলা (Fibrous connective tissue) বর্তমান। জননকোষ উৎপাদন অঙ্গ (Gonad) এন্ডোডার্ম (Endoderm) থেকে উদ্ভূত। একাকী অথবা উপনিবেশ গঠনকারী প্রাণীরা সকলেই সামুদ্রিক।
উদাহরণ: "Metridium senil", "Gorgoni verrucosa"
গাজী আজমল
বাংলাদেশের ক্রিকেট মাঠের তালিকা

এটি বাংলাদেশের ক্রিকেট মাঠের একটি তালিকা। এই তালিকাটিতে ১ম শ্রেণী, লিস্ট এ ক্রিকেট, টুয়েন্টি২০, ম্যাচের মাঠ সংযুক্ত করা হয়েছে। ঐতিহ্যবাহী টেস্ট ক্রিকেট, একদিনের আন্তর্জাতিক, টুয়েন্টি২০ আন্তর্জাতিক যুক্ত করা হয়েছে।
"প্রথম ব্যবহারের তারিখ অনুযায়ী তালিকাভুক্ত করা হয়েছে।"
বাংলাদেশী ক্রিকেট মাঠের তালিকা ক্রিকেটআর্কাইভ এ।
নিউজিল্যান্ডের স্থান নাম

নিউজিল্যান্ডের বেশিরভাগ স্থান-নাম এসেছে মাওরি ও ব্রিটিশ উৎস থেকে। দুটি দলই বিখ্যাত ব্যক্তি, ঘটনা, তাদের আদি নিবাস, তাদের জাহাজ, অথবা এলাকার বৈশিষ্ট অনুসারে স্থানের নাম রেখেছে। মাওরিরা নিউজিল্যান্ড দেশটির জন্য কোনো সামগ্রিক নাম রাখে নি, তবে উপনিবেশ পরবর্তীকালে আওতেয়ারোয়া (সাধারণ অনুবাদে ‘দীর্ঘ শ্বেত মেঘ’ বলা হয়) নামটি বিভিন্ন যায়গায় ব্যবহার করা হয়েছে। ডাট মানচিত্রকাররা দ্বীপপুঞ্জের নাম রাখে নোভা জিল্যান্ডিয়া এবং পরবর্তীতে ব্রিটিশ অভিযাত্রী জেমস কুক এর ইংরেজিকরণ করেন নিউজিল্যান্ড।
ইউরোপীয়রা আঠারো শেষে ও উনিশ শতকের শুরু দিকে বেশ কিছু মাওরি আদি নাম বদলে নতুন নাম রাখে। ১৮৯৪ সালে সরকারী সংশোধনী ও ১৯৪০ এর মধ্যভাগে নিউজিল্যান্ডের ভৌগোলিক পরিষদ মূল মাওরি নামগুলিকে উৎসাহিত করে, যদিও সেগুলোর ভুল বানান ও ভুল উচ্চারণ চলতে থাকে। বর্তমানে বেশ কিছু নামের বিকল্প অথবা ইংরেজি ও মাওরি দৈত নাম অথবা, খুব অল্প কিছু দৈত মাওরি অথবা দৈত ইংরেজিতে আছে। যদিও বেশিরভাগ নাম সরকার স্বীকৃত নয়, কিন্তু যদি সেগুলো কোনো কর্তৃপক্ষীয় প্রকাশনায় উল্লেখ করা হয় তবে তাকে প্রামাণ্য নাম হিসেবে গ্রহণ করা হয়। নিউজিল্যান্ডের উপনিবেশিক নামগুলো দেয়া হয়েছে যায়গাটির কোনো মজার কোনো অবস্থান থেকে যা বিনোদনদায়ক, বা বিজ্ঞাপনী স্লোগান, বা কোনো পূর্ণ নামের সংক্ষেপণ করে। কিছু যায়গার নাম রাখা হয়েছে জনপ্রিয় হলিউড সিনেমা দ্য লর্ড অফ দ্য রিংস থেকে, যায়গাটির সাথে মুভির সম্পর্ক বোঝানোর জন্য, যেন তা আকর্ষণ সৃষ্টি করে।
ওহাইও স্টেট রুট ৬৬৬

স্টেট রুট ৬৬৬ (এসআর-৬৬৬) হয় একটি স্টেট রুট যা আমেরিকার ওহাইও প্রদেশের জেন্সভিলি এবং ড্রেসডেন এর মধ্য দিয়ে চলে। এই রুটের বেশির ভাগ অংশ স্থানীয় দুই লেন বিশিষ্ট হাইওয়ে যা উডল্যান্ড এবং ফার্মল্যান্ড এর ভিতর দিয়ে গেছে। এই পথের বেশির ভাগ অংশ, এসআর-৬৬৬ পূর্বদিকের মাস্কিনগুম নদী সাথে সমান্তরালে গিয়েছে। ১৯৩৭ সালে হাইওয়েটির ভিত্তিপ্রস্তর স্থাপিত হয়েছিল আজকের আকৃতির ন্যয়। সম্পূর্ণ হাইওয়েটি পাকাপোক্ত করা হয়েছিল ১৯৫৫ সালের মধ্যে।
এসআর-৬৬৬ শুরু হয় উত্তরের জেন্সভিলির এসআর-৬০ এবং এসআর-১৪৬ এর একটি ট্রাফিক সিগন্যাল থেকে। এই রুটের মাথা উত্তরপূর্ব দিকে ঘোরার পূর্বে দুই লেন বিশিষ্ট হাইওয়ে দ্বারা শুরু হয়। জেন্সভিলির দিকে জাওয়ার সময় এই রুট ঊদল্যান্ড এর কিছু কমার্শিয়াল ব্যবসা প্রতিষ্ঠান অতিক্রম করে। এই হাইওয়ে পশ্চিম দিকে একটি বক্ররেখায় মোর নেয়, এরপর উত্তরপূর্ব দিকেও একটি স্পষ্ট বক্র মোর নেয়। দ্বিতীয় মোড়টি জেন্সভিলি অতিক্রম করার পর, এটা মাস্কিমগুম নদীর উপর ওহাইও কেন্দ্রীয় রেলওয়ে এর সমান্তরালে চলে। এই রাস্তাটি উত্তর পশ্চিম দিকে বক্র মোড় তৈরি করে এবং ওহাইও কেন্দ্রীয় রেলপথের নিচে দিয়ে যায়। রেলপথ পাড়ি দেওয়ার পর রুটটি উত্তর-উত্তরপূর্ব দিকে মোড় নেয় এবং রেলপথ পূর্বদিকে থেকে যায়। পথটি জেন্সভিলি স্টেট ফরেস্ট নার্সারি এর মধ্য দিয়ে যায়, একটি উত্তর-পশ্চিম মোড় ঘোরার পরে আবার স্টেট ফরেস্ট নার্সারি অতিক্রম করে। স্টেট ফরেস্ট নার্সারি অতিক্রম করার পর এটি উত্তরের দিকদিয়ে ফার্মল্যান্ড এর মাথার দিকে ঢোকে। উত্তরপূর্বের বক্রপথটি শেষ বারের মত স্টেট ফরেস্ট নার্সারি অতক্রম করে কান্ট্রি রোড ৪০ (সিআর-৪০) এ ঢোকে, জেফারসন টাউনশিপ এর মধ্যে। এই বিরতি দ্বারা, এসআর-৬৬৬ পশ্চিমে মোড় নেয়, উত্তরে ঘোরার পূর্বে। পথের এই অংশটি বেশিরভাগ ফার্মল্যান্ডের উপর দিয়ে যায়, যখন উডেড অঞ্চল নদীর কাছাকাছি থাকে। এসআর-৬৬৬ SR ২০৮ এ বরতি দিয়ে শেষ হয় ড্রেসডেনের কাছে মাস্কিনগুম নদীর পূর্ব প্রান্তে এসআর-৬৬৬ন্যাশনাল হাইওয়ে সিস্টেমের অংশ নয়, একটি পথ সিস্টেম জাতীয় অর্থনীতি,গতি ও প্রতিরক্ষার জন্য গুরুত্বপূর্ণ । এই হাইওয়েটি ওহাইও ট্রান্সপোর্টেশন বিভাগ (ODOT) দ্বারা নিয়ন্ত্রিত হয় । ODOT's ২০১০ গড় বার্ষিক দৈনিক ট্রাফিক (AADT) দেখায় যে সবচেয়ে কম ট্রাফিক ওয়াশিংটন টাউনশিপ বিরতিতে উপস্থিত ছিল । রোড ১১২ (ব্যাটম্যান রোড), যে হাইওয়েতে মাত্র ৫১০ টি যানবাহণ প্রতিদিন চলে ; সর্বোচ্চ ট্রাফিক ভলিউম ৫,৩৪০ টি যানবাহন ছিল এসআর-৬৬৬ দক্ষিণ টারমিনাসের । 
এসআর-৬৬৬ একই এলামেন্টের সাথে জেন্সভিলি এবং ড্রেসডেন এর মধ্যে ১৯৩৭ সালে স্থাপিত হয়েছিল যা আজও মাস্কিনগুম শহর ব্যবহার করে। ১৯৫৩ এবং ১৯৫৫ এর মধ্যে হাইওয়েটি পাকাপোক্ত করা হয়েছিল। ১৯৫৫ সাল থেকে এই রুটে তেমন কোন বড় ধরনের সংস্কার করা হয়নি।
ডেলাওয়্যার রুট ৮২

ডেলাওয়্যার রুট ৮২ (ডিই ৮২) যুক্তরাস্ট্রের ডেলাওয়্যারের অবস্থিত একটি রাজ্য মহাসড়ক। ৫.৫১ মাইল(৮.৮৭ কি.মি) লম্বা রাস্তাটি নিউ ক্যাসল কাউন্টির উইলমিংটনে অবস্থিত। রাস্তাটি গ্রীনভ্যালির পেন্সিলভেনিয়া সীমান্তের ইয়র্কলিন এ অবস্থিত পেন্সিলভেনিয়া রুট ৮২(পিএ ৮২) পর্যন্ত বিস্তৃত। বেশিরভাগ রাস্তাই রেড ক্লে ক্রিক ধরে নিউ ক্যাসল কাউন্টির বনভূমি এবং কৃষিজমি অতিক্রম করে চলে। রাস্তাটি রেড ক্লে নৈসর্গিক উপপথ এর অংশ, যেটি ২০০৮ সালে তৈরী করা হয়। ১৯৮২ সালে ডিই ৮২ কে নামকরণ করা হয়। যদিও ২০১০ সালে ডেলডট কর্তৃপক্ষ রাস্তাটির নামকরণ বাতিল করার আবেদন করে, কিন্তু স্থানীয় বাসিন্দাদের আপত্তির মুখে তা ভেস্তে যায়।
ডিই ৮২ গ্রীনভ্যালির পশ্চিমে ডিই ৫২ থেকে একটি দুই-লেনের অবিভক্ত ক্যাম্পবেল সড়ক হিসেবে আরম্ভ হয়। পূর্বদিকে ডিই ৫২ ক্রিক রোড নামে ডিই ১০০ বরাবর চলতে থাকে। রাস্তাটি বনজঙ্গল এবং কৃষিজমি পেরিয়ে হোপস রজারওয়্যার এ পৌছায়। রজারওয়্যারের একটি দূরে রাস্তাটি বামে মোড় নিয়ে নিউ লন্ডন রোড ধরে দক্ষিণে চলতে থাকে। রাস্তাটি আকাঁবাকাঁ মোড় নিয়ে বনজঙ্গল পেরিয়ে চলতে থাকে। তারপর মাউন্ট কিউবা রোডে প্রবেশ করে। কিউবা রোড এখান থেকে উত্তরদিকের ক্রিক রোড ধরে রেড ক্লে ক্রিক এবং উইলমিংটন এন্ড ওয়ের্স্টান রেলরোডের সমান্তরালে চলতে থাকে। রাস্তাটি আরও পথ আকাঁবাকাঁ পথে চলে রেলরোড এবং খাড়িটিকে দুইবার করে অতিক্রম করে। এখানে ডিই ৮২, অ্যাশল্যান্ড নেচার সেন্টার অতিক্রম করে।
রাস্তাটি ইয়র্কলিন এ পৌছে দক্ষিণ দিকে মোড় নেয়। তারপর উত্তরদিকে মোড় নিয়ে রাস্তাটি খাড়ি পার হয়ে রেড ক্লে ক্রিককে পাশ কাটিয়ে উইলমিংটন এবং ওয়ের্স্টান রেলরোড পাড়ি দেয়। তার কিছুদূর পর রাস্তাটি পেন্সিলভেনিয়া সীমান্তের কাছে চলে আসে। এখানে পিএ ৮২ পেন্সিলভেনিয়ার কেন্ট স্কয়ার বরাবর চলতে থাকে।
পুরো রেড ক্লে ক্রিক ভ্যালি বরাবর রাস্তাটি, রেড ক্লে নৈসর্গিক উপপথের অংশবিশেষ। রেড ক্লে নৈসর্গিক উপপথটি আবার ডেলওয়্যারের উপপথের অংশবিশেষ। ডিই ৮২ এর দক্ষিণ প্রান্তদিয়ে দৈনিক সর্বোচ্চ ৪,৬৮২টি এবং মাউন্ট কিউবা রোড দিয়ে দৈনিক সর্বনিম্ন ১৯৭টি যানবাহন চলাচল করে। রাস্তাটি অবশ্য জাতীয় মহাসড়ক ব্যবস্থার অংশ নয়, যেটি কিনা একটি দেশের অর্থনীতি, প্রতিরক্ষা এবং চলাফেরার জন্য সবচেয়ে গুরুত্বপূর্ণ বলে বিবেচিত।
বর্তমান ডিই ৮২ রাস্তাটি ১৯৩০ সালে তৈরী করা হয়, যদিও এর তখন কোন নামকরণ করা হয়নি। ১৯৫২ সালে রাস্তাটিকে গ্রীনভ্যালির নিকটে ডিই ৮২ নামকরণ করে পিএ ৮২ থেকে ডিই ৫২ পর্যন্ত সংযুক্ত করা হয়। ২০০৫ সালে একে রেড ক্লে নৈসর্গিক উপপথের অংশে পরিণত করা হয়। এই উপপথটি ডেলাওয়্যারের ২য় উপপথ। ২০১০ সালে ডেলডট প্রশাসন রাস্তাটির নামকরণ রদ করার প্রস্তাব করে, যেন পুরো রাস্তাটিকে নৈসর্গিক উপপথে পরিণত করা যায়। কিন্তু স্থানীয় বাসিন্দাদের আপত্তির কারণে ডেলডট প্রশাসন এই পরিকল্পনা বাস্তবায়নে ব্যর্থ হয়।
মাইলফলক গুলি উত্তর থেকে দক্ষিণমুখী
স্কট বোল্যান্ড

স্কট মাইকেল বোল্যান্ড (; জন্ম: ১১ এপ্রিল, ১৯৮৯) অস্ট্রেলিয়ার উদীয়মান ক্রিকেটার। অস্ট্রেলিয়ার ঘরোয়া ক্রিকেটে ভিক্টোরিয়ার প্রতিনিধিত্ব করছেন তিনি। এছাড়াও হোবার্ট হারিকেন্স, মেলবোর্ন স্টার্সসহ ফ্রাঙ্কস্টোন-পেনিনসুলা, ভিক্টোরিয়া অনূর্ধ্ব-১৯ দলের পক্ষেও খেলেছেন। দলে তিনি মূলতঃ ডানহাতি ফাস্ট-মিডিয়াম বোলিং করে থাকেন। পাশাপাশি ডানহাতে ব্যাটিংয়ে সক্ষমতা দেখিয়েছেন স্কট বোল্যান্ড।
১১ নভেম্বর, ২০১১ তারিখে মেলবোর্নে পশ্চিম অস্ট্রেলিয়ার বিপক্ষে তার প্রথম-শ্রেণীর ক্রিকেটে অভিষেক ঘটে। কিন্তু চূড়ান্ত সাফল্য পান ২০১৩-১৪ মৌসুমের শেফিল্ড শিল্ডে। ঐ মৌসুমে ৩৭.৭৩ গড়ে ১৯ উইকেট সংগ্রহ করেন। এরপর একই মৌসুমে রিওবি কাপে ৯ উইকেট দখল করে শীর্ষস্থানীয় পেস বোলারের মর্যাদা পান। ২০১৪-১৫ মৌসুমের শেফিল্ড শিল্ডে ২৫ উইকেট তুলে নেন।
৭ ডিসেম্বর, ২০১১ তারিখে কুইন্সল্যান্ডের বিপক্ষে লিস্ট এ ক্রিকেটে অভিষেক ঘটে তার। ২১ জানুয়ারি, ২০১৪ তারিখে মেলবোর্ন স্টার্সের সদস্য হিসেবে হোবার্ট হারিকেন্সের বিপক্ষে টুয়েন্টি২০ ক্রিকেট খেলেন। ৩১ অক্টোবর, ২০১৪ তারিখে মেলবোর্ন ক্রিকেট গ্রাউন্ডে শেফিল্ড শিল্ডে নিউ সাউথ ওয়েলসের বিপক্ষে খেলার প্রথম দিনেই পাঁচ-উইকেট পান।
পশ্চিম অস্ট্রেলিয়ার বিপক্ষে নিজস্ব সেরা ৭/৩১ লাভ করে দলকে শীল্ডের শিরোপা এনে দেন। ঘরোয়া ক্রিকেটে চমকপ্রদ সাফল্যের কারণে ক্রিকেট অস্ট্রেলিয়া কর্তৃপক্ষের মনোযোগ আকর্ষণ করেন ও অপ্রত্যাশিতভাবে ২০১৫-১৬ মৌসুমে সফরকারী ওয়েস্ট ইন্ডিজ দলের বিপক্ষে হোবার্ট টেস্ট খেলার জন্য সংরক্ষিত খেলোয়াড়রূপে অস্ট্রেলিয়া ক্রিকেট দলে অন্তর্ভুক্ত হন। ওয়াকা গ্রাউন্ডে বিগ ব্যাশ লীগে পার্থ স্কর্চার্সের বিপক্ষে খেলা চলাকালীন ডান কাঁধে চোট পেয়ে নাথান কোল্টার-নিল বাদ পড়ায় তার এ মনোনয়ন ঘটে।
অসম সাহিত্য সভায় প্রদান করা পুরস্কার এবং সম্মান

১৯১৭ চনত অসমীয়া ভাষা-সংস্কৃতির বিকাশ এবং প্ৰসারের উদ্দেশ্যে অসম সাহিত্য সভার জন্ম হয়। বৰ্তমানে আসাম এবং আসামেরবাহিরে এর হাজারেরো অধিক শাখা আছে। যোরহাটে অবস্থিত চন্দ্রকান্ত সন্দিকৈ ভবন হচ্ছে অসম সাহিত্য সভার প্রধান কাৰ্যালয়। অসম সাহিত্য সভায় প্ৰদান করা বিভিন্ন পুরস্কার এবং সম্মানসমূহের তালিকা এবং বিবরণ নিচে উল্লেখ করা হল:
ম্যারিল্যান্ড রুট ৬১৫

ম্যারিল্যান্ড রুট ৬১৫(এমডি ৬১৫) যুক্তরাষ্ট্রের ম্যারিল্যান্ড এ অবস্থিত, একটি রাজ্য মহাসড়ক। এমডি ৬১৫, ৪.৩৫ মাইল লম্বা। রাস্তাটি দক্ষিণের আই-৭০ থেকে শুরু হয়ে, উত্তরের এসআর ২০০১ এ গিয়ে শেষ হয়। এমডি ৬১৫, ১৯৩৬ সালে তৈরী করা হয়। রাস্তাটি আজ অবধি বিদ্যমান রয়েছে।
এমডি ৬১৫, ৪.৩৫ মাইল লম্বা। রাস্তাটি দক্ষিণের আই-৭০ থেকে শুরু হয়ে, উত্তরের এসআর ২০০১ এ গিয়ে শেষ হয়। এমডি ৬১৫, ১৯৩৬ সালে তৈরী করা হয়।
এমডি ৬১৫, ১৯৩৬ সালে তৈরী করা হয়। রাস্তাটি আজ অবধি বিদ্যমান রয়েছে।
The entire route is in a sparsely populated area east of Hancock in Washington County.